hotchpotch/miracl-hf-unified huggingface dataset:
জোনাহ হিল
জোনাহ হিল ফেল্ডস্টিন (জন্ম ডিসেম্বের ২০, ১৯৮৩,) যিনি জোনাহ হিল নামে বেশি পরিচিত, একজন মার্কিন অভিনেতা, প্রযোজক, লেখক এবং কৌতুকাভিনেতা। তিনি "মানিবল" এবং "দ্য উলফ অফ ওয়ালস্ট্রিট" চলচ্চিত্রে অভিনয়ের জন্য দুইবার একাডেমি পুরস্কারের জন্য মনোনীত হয়েছিলেন। হিল "এক্সেপ্টেড"(২০০৬), "সুপারব্যাড" (২০০৭), "নকড আপ" (২০০৭), "ফানি পিপল" (২০০৯), "গেট হিম টু দ্য গ্রীক" (২০১০), "২১ জাম্প স্ট্রিট" (২০১২), "ডিস ইজ দ্য এন্ড" (২০১৩) এবং "২২ জাম্প স্ট্রিট" (২০১৪) চলচ্চিত্রে অভিনয়ের জন্য পরিচিত।
হিল জন্মগ্রহণ করেছেন লস অ্যাঞ্জেলেসে। তার মা, স্যারন লীন, একজন পোশাক নকশাকার এবং ফ্যাশন স্টাইলিস্ট এবং তার বাবা রিচার্ড ফেল্ডস্টিন গান্স ন' রসেস ব্যান্ডের সফর হিসাবরক্ষণ। হিলের ভাই তার থেকে ছয় বছর বড় এবং তার নাম জর্ডান ফেল্ডস্টিন এবং তার বোন হিলের থেকে দশ বছরের ছোট। হিল একজন ইহুদি
আলতাব আলী
আলতাব আলী (১৯৫৩– ৪ মে ১৯৭৮) একজন বাংলাদেশী নাগরিক ছিলেন, যিনি ১৯৭৮ খ্রিষ্টাব্দে ইংল্যান্ডে বর্ণবিদ্বেষীদের হামলায় নিহত হয়েছিলন। আলতাব আলী বাড়ি বাংলাদেশের সিলেট জেলায় ছিল। পেশায় তিনি একজন বস্ত্র শ্রমিক ছিলেন।
১৯৭৮ সালের ৪ঠা মে বৃহস্পতি বার, সন্ধ্যা অণুমানিক ৭.৪০ মিনিট কাজ শেষে রাতে বাসস্থানে ফেরার পথে পূর্ব লন্ডনের এডলার স্ট্রিটে বর্ণবাদীদের হাতে খুন হন। তার মৃত্যুর পর লন্ডনের বাঙালি সম্প্রদায় বর্ণবাদবিরোধী প্রতিবাদে নামেন। এসময় বাঙ্গালিদের সাথে লন্ডনে বসবাসকারী আফ্রিকান এবং এশীয়রা প্রতিবাদে যোগ দেন। ফলে অল্পদিনের মধ্যেই আন্দোলন মারাত্মক আকার ধারণ করে। প্রশাসনের তরফে আলতাব আলীর তিন হত্যাকারীদের গ্রেপ্তার করা হয়। বিচারের পরে আদালত ১৯৭৯ সালের জানুয়ারি মাসে এদের একজনকে ছুরিকাঘাতের জন্যে সাত বছরের জেল এবং বাকি দুইজনকে সাহায্য করার জন্যে তিন বছর করে জেল দেয়। পরে ১৯৯৮ সালে আলতাব আলীর প্রতি শ্রদ্ধা জানিয়ে সেন্ট মেরী পার্ক যেখানে আলতাব আলীকে খুন করা হয়েছিল তাকে আনুষ্ঠানিকভাবে আলতাব আলী পার্ক হিসেবে নামান্তর করা হয়।> এটি আনুষ্ঠানিকভাবে উদ্বোধন করেন বাংলাদেশ জাতীয় সংসদের তৎকালীন স্পিকার হুমায়ুন রশীদ চৌধুরী।
লোয়ের মনা বানর
লোয়ের মনা বানর (), (বৈজ্ঞানিক নাম: "Cercopithecus lowei") হচ্ছে সারকোপিথিসিডি পরিবারের পুরনো দুনিয়ার বানরের একটি প্রজাতি। এই প্রজাতির বানর আইভরি কোস্ট ও ঘানায় দেখা যায়। অতীতে এটিকে ক্যাম্পবেলের মনা বানরের ("C. campbelli") একটি উপপ্রজাতি হিসেবে শ্রেণীকরণ করা হতো।
গুহা
গুহা হল প্রাকৃতিকভাবে নির্মিত ভূগর্ভস্থিত ফাঁপা অংশবিশেষ। "স্পেলিওলজি" বা 'গুহাবিদ্যা' অনুসারে কোনও ভূ-অভ্যন্তরস্থিত পাথরনির্মিত প্রাকৃতিক ফাঁপা অংশ যদি অন্তত মানুষের প্রবেশের উপযুক্ত বড় হয়, তবেই তাকে গুহা বলা হয়ে থাকে। স্বাভাবিকভাবেই গুহাবিদ্যা অনুযায়ী গুহার এই সংজ্ঞা গুহা বলতে সাধারণভাবে আমরা যা বুঝে থাকি, তার থেকে কিছুটা হলেও আলাদা। বাংলা ভাষায় 'গুহা' শব্দটির দ্বারা আমরা এই 'গুহাবিদ্যা' প্রদত্ত সংজ্ঞা অনুযায়ী গুহাগুলি ছাড়াও সাধারণ অর্থে আরও অনেক ধরণের অপেক্ষাকৃত ছোট গুহা, পাথুরে আশ্রয়স্থল, গ্রোটো, কৃত্রিম বা মনুষ্যনির্মিত গুহা, সামুদ্রিক বা সমুদ্রনির্মিত গুহাকেও বুঝে থাকি।
শিল্পকলার ইতিহাস
শিল্পকলার ইতিহাস হল বিভিন্ন বিজ্ঞান ও শিল্পের একটি বহুশাস্ত্রীয় শাখা। এর উদ্দেশ্য হল সময়ের নিরিখে শিল্পের নৈর্ব্যক্তিক মূল্যায়ন, বিভিন্ন সংস্কৃতির শ্রেণীকরণ ও আলোচনার সুবিধার্থে যুগ বিভাগ। শিল্পের ইতিহাসের ধারাবাহিক চর্চা পাশ্চাত্যে প্রথম শুরু হয় রেনেসাঁস-এর সময়ে, এবং তখন এই সদ্যোজাত শাস্ত্রটির উপজীব্য বিষয় ছিল কেবল পাশ্চাত্য শিল্প। সময়ের সাথে সাথে বিশ্বের বিভিন্ন সভ্যতার শিল্পকলার যথাযথ বিশ্লেষণ শুরু হয়েছে, আর প্রতিটি সভ্যতার শিল্পকে শুধুমাত্র পাশ্চাত্য মাপকাঠিতে বিচার না করে তাদের স্ব-মূল্যায়নের স্বীকৃতিও দেওয়া হয়েছে।
বর্তমানে শিল্পকলার বিশ্বব্যাপী চর্চা, প্রসার ও সংরক্ষণ সম্ভব হয়েছে। বিংশ শতাব্দী জুড়ে ব্যক্তিগত ও সরকারি উদ্যোগে প্রতিষ্ঠিত শিল্প জাদুঘর, শিল্প প্রদর্শনশালা প্রভৃতি নির্মিত হয়েছে। এই সমস্ত স্থানে বিভিন্ন প্রকার শিল্পকীর্তির বিশ্লেষণ ও নথিবদ্ধকরণের পাশাপাশি জনসাধারণের উপভোগের স্বার্থে শিল্প প্রদর্শনীরও ব্যবস্থা করা হয়। গণমাধ্যমের উদ্ভব ও অগ্রগতি শিল্পকলার চর্চা ও বিস্তারের ক্ষেত্রে প্রভূত সহায়তা করছে। হুইটনি দ্বিবার্ষিক, সাও পাওলোর দ্বিবার্ষিক, ভেনিসের দ্বিবার্ষিক এবং কাসেলে অনুষ্ঠিত ডকুমেন্টা প্রভৃতির মাধ্যমে শিল্পের নিত্য নতুন ভঙ্গী ও ঐতিহ্যের বিকাশ সম্ভব হয়েছে। বিভিন্ন জাতীয় ও আন্তর্জাতিক পুরস্কার প্রচলনের মাধ্যমে শিল্পকলায় উৎসাহ প্রদান শুরু হয়েছে। ইউনেস্কোর মত সংস্থাও বিশ্ব ঐতিহ্যবাহী স্থানের তালিকা প্রস্তুতির মাধ্যমে পৃথিবীর প্রধান প্রধান সৌধ ও স্মারক প্রভৃতির সংরক্ষণে এগিয়ে এসেছে।
হোনার
হোনার মুজিকিনস্ট্রুমেনটে গেএমবেহা উন্ড কো কেজি হল একটি জার্মান কোম্পানি যা বিভিন্ন ধরনের বাদ্যযন্ত্র তৈরী করে থাকে। দক্ষিণ জার্মানির ট্রসিঙেন'এ এই কোম্পানিটির সদর দফতর অবস্থিত। মাটিয়াস হোনার (১৮৩৩-১৯০২) ১৮৫৭ সালে কোম্পানিটির প্রতিষ্ঠা করেন। কোম্পানিটি সারা বিশ্বে হারমোনিকা ও একর্ডিয়ন নির্মাতা হিসেবে বিখ্যাত। কোম্পানিটি গত দেড়শ বছর ধরে বিভিন্ন ধরনের হারমোনিকা উদ্ভবন ও নির্মাণ করে আসছে যা পেশাদার বাজিয়েদের কাছে অত্যন্ত জনপ্রিয়। বছরে প্রায় দশ লক্ষ হারমোনিকা তৈরীর পাশাপাশি কোম্পানিটি একর্ডিয়ন, ক্যাজু, বাঁশি, মেলোডিকা, ব্যাঞ্জো, গিটার, বেস গিটার এবং উঁকুলেলেও প্রস্তুত করে থাকে। এর মধ্যে মেলোডিকা বাদ্যযন্ত্রটি ১৯৫৭ সালে হোনার কোম্পানিরই উদ্ভাবন। ১৯৬৮-১৯৭৬ সালের মধ্যে এরা কম্পিউটারও তৈরি করে।
মাটিয়াস হোনার প্রারম্ভিক জীবনে একজন ঘড়ি মেরামতকারী ("উয়রমাখার") হলেও ১৮৫৭ সালে তাঁর স্ত্রী ও একজন কর্মচারীর সহায়তায় নিজহাতে হারমোনিকা প্রস্তুত করা শুরু করেন। প্রথম বছর তিনি মাত্র ৬৫০ টি হারমোনিকা তৈরী করেন। খুব শীঘ্রই তাঁর হারমোনিকা জনপ্রিয় হয়ে ওঠে এবং তাঁর জীবদ্দশাতেই তিনি পৃথিবীর সবচেয়ে বড় হারমোনিকা তৈরির কারখানা স্থাপন করেন। আমেরিকার গৃহযুদ্ধের সময় মাটিয়াস হোনার আমেরিকায় তাঁর পরিবারের সদস্যদের মাধ্যমে যুদ্ধরত সৈনিকদের কাছে হারমোনিকা সরবরাহ করেন।
শুরুর দিকে শুধুমাত্র ডায়াটোনিক হারমোনিকা তৈরী করলেও ১৯২০ সালের দিকে কোম্পানিটি ক্রোমাটিক হারমোনিকা প্রস্তুত করা শুরু করে যা যেকোনো সুরেই বাজানো যায়। অবশ্য তৎকালীন বিখ্যাত হারমোনিকা বাদক বোরহ মিনোভিচ দাবী করেন যে তিনিই হোনারের কাছে ক্রোমাটিক হারমোনিকার নকশা বিক্রি করেছিলেন।
কৃষ্ণ চন্দ্রন
কৃষ্ণ চন্দ্রন (জন্ম: ২৪ আগস্ট, ১৯৮৪) ভারতের কোলেনগদে এলাকায় জন্মগ্রহণকারী আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য কৃষ্ণ মূলতঃ ডানহাতি ব্যাটসম্যান।
২ মে, ২০১৪ তারিখে আফগানিস্তানের বিপক্ষে তার একদিনের আন্তর্জাতিকে অভিষেক ঘটে। নভেম্বর, ২০১৪ তারিখ পর্যন্ত তিনি সর্বমোট তিনটি একদিনের আন্তর্জাতিকে অংশগ্রহণ করেছেন।
২০১৪-১৫ অস্ট্রেলিয়ায় কার্লটন মিড ত্রি-দেশীয় সিরিজ
২০১৫ কার্লটন মিড ত্রি-দেশীয় সিরিজ একদিনের আন্তর্জাতিক ক্রিকেট প্রতিযোগিতা হিসেবে অস্ট্রেলিয়ায় অনুষ্ঠিত হয়। অস্ট্রেলিয়া, ইংল্যান্ড ও ভারত দল এই ত্রি-দেশীয় সিরিজে অংশ নেয়। ২০১৫ ক্রিকেট বিশ্বকাপ প্রতিযোগিতার ফলে অস্ট্রেলিয়ায় পূর্বে অনুষ্ঠিত ত্রি-দেশীয় প্রতিযোগিতার ন্যায় এ প্রতিযোগিতাটি সম্পন্ন হয়নি। দলগুলো কেবলমাত্র দুইবার একে-অপরের বিপক্ষে অংশ নেয়।
২য় খেলায় ধীরগতিতে ওভার করার ফলে অস্ট্রেলীয় অধিনায়ক জর্জ বেইলিকে এক খেলার জন্য নিষেধাজ্ঞা প্রদান করা হয়। হোবার্টে অনুষ্ঠিত ৪র্থ খেলায় স্টিভ স্মিথ অধিনায়কত্ব করেন।
পয়েন্ট পদ্ধতি:
প্রতিযোগিতায় দলসমূহের পয়েন্ট সমান হলে চূড়ান্ত খেলায় অংশগ্রহণের জন্য নিম্নবর্ণিত বিষয়াবলী অনুসরণ করা হবে:
খেলায় ফলাফল না এলে রান রেট প্রযোজ্য হবে না।
উৎস:
উৎস:
হোবার্ট
হোবার্ট ( ) অস্ট্রেলিয়ার একটি শহর। তাসমানিয়া রাজ্যের রাজধানী এটি। শহরে প্রায় ২,০০,০০০ লোক বসবাস করে। অস্ট্রেলিয়ার দ্বীপরাজ্যগুলোর শহরের মধ্যে এটি সর্বাপেক্ষা ঘনবসতিপূর্ণ। ডারওয়েন্ট নদীর দক্ষিণ-পূর্ব উপকূলে এ শহর গড়ে উঠেছে। এছাড়াও পূর্ব উপকূলে এ শহরের বিস্তৃতি প্রসার লাভ করেছে। মাউন্ট ওয়েলিংটনের পশ্চিমে এ শহরের অবস্থান।
১৮০৪ সালে হোবার্ট দণ্ডিত অপরাধিদের উপনিবেশ হিসেবে প্রতিষ্ঠিত হয়। বর্তমানে এ শহর ব্যস্ততম সমুদ্রবন্দর রয়েছে। নিউ সাউথ ওয়েলস রাজ্যের সিডনি'র পরই এ শহরটি দ্বিতীয় প্রাচীনতম রাজধানী শহর। অস্ট্রেলিয়ার দক্ষিণাঞ্চলে অবস্থিত এ শহর বিশ্বের দ্বিতীয় গভীরতম প্রাকৃতিক বন্দররূপে পরিগণিত হয়ে আসছে।
পর্যটন আকর্ষণ কেন্দ্রের মধ্যে সালামানাকা মার্কেট, ক্যাডবারি চকলেট ফ্যাক্টরি ও ক্যাসকেড ব্রিওয়েরি অন্যতম।
ভক্তি শর্মা
ভক্তি শর্মা (জন্ম- নভেম্বর ৩০, ১৯৮৯) একজন ভারতীয় মহিলা সাঁতারু, যিনি বিশ্বের কনিষ্ঠতম সাঁতারু হিসেবে বিশ্বের পাঁচটি মহাসমুদ্রে সাঁতার কাটার রেকর্ড করেন। ২০১০ খ্রিষ্টাব্দে তাঁকে তেনজিং নোরগে জাতীয় অ্যাডভেঞ্চার পুরস্কার প্রদান করা হয়।
ভক্তি শর্মা ভারতের মুম্বই শহরে জন্মগ্রহণ করেন এবং রাজস্থান রাজ্যের উদয়পুর শহরে বড় হয়ে ওঠেন। তিনি সিমবায়োসিস ইন্টারন্যাশনাল ইউনিভার্সিটি থেকে সংযোগ ব্যবস্থাপনা বিষয়ে স্নাতকোত্তর শিক্ষা সমাপ্ত করেন।
শর্মা মাত্র আড়াই বছর বয়স থেকে সাঁতার শুরু করেন। জেলা ও রাজ্য বিভাগে বিভিন্ন সাঁতার প্রতিযোগিতায় অংশগ্রহণের পর তিনি প্রথম ২০০৩ খ্রিষ্টাব্দে উড়ান বন্দর থেকে গেটওয়ে অব ইন্ডিয়া পর্যন্ত ১৬ কিলোমিটার সমুদ্রে সাঁতার কাটেন। ২০০৬ খ্রিষ্টাব্দের ৬ই জুলাই তিনি ইংল্যান্ডের শেক্সপীয়র সমুদ্রতট থেকে ফ্রান্সের ক্যালিস পর্যন্ত ইংলিশ চ্যানেলের অংশ ১৩ ঘন্টা ৫৫ মিনিটে পারাপার করেন। ২০১০ খ্রিষ্টাব্দের ৯ই আগস্ট তিনি বিশ্বের তৃতীয় সাঁতারু হিসেবে উত্তর মহাসাগরে সাঁতার কেটেছিলেন। এই সময় তিনি ৩৩ মিনিটে ১.৮ কিলোমিটার পাড়ি দিয়েছিলেন। ২০১৫ খ্রিষ্টাব্দের ১০ই জানুয়ারি প্রথম এশীয় মহিলা এবং বিশ্বের কনিষ্ঠতম সাঁতারু হিসেবে দক্ষিণ মহাসাগরে দক্ষিণ মহাসাগরে সাঁতার কাটার পর তিনি বিশ্বের কনিষ্ঠতম সাঁতারু হিসেবে বিশ্বের পাঁচটি মহাসমুদ্রে সাঁতার কাটার রেকর্ড করেন। এই সময় যখন তিনি ৫২ মিনিটে ২.২৫ কিলোমিটার সমুদ্রপথ পাড়ি দিয়েছিলেন, তখন সমুদ্রপৃষ্ঠের গড় তাপমাত্রা ছিল ১° সেন্টিগ্রেড।
গ্রান্ট ব্র্যাডবার্ন
গ্রান্ট এরিক ব্রাডবার্ন (জন্ম: ২৬ মে, ১৯৬৬) নিউজিল্যান্ডের হ্যামিল্টনে জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের পক্ষে আন্তর্জাতিক ক্রিকেট খেলেছেন। ডানহাতি ব্যাটসম্যান ও ডানহাতি অফ ব্রেক বোলিংয়ে দলে ভূমিকা রেখেছেন। দীর্ঘদেহী গ্রান্ট ব্রাডবার্ন নীচের সারির ব্যাটসম্যান ছিলেন। ঘরোয়া ক্রিকেটে নর্দার্ন ডিস্ট্রিক্টসের প্রতিনিধিত্ব করেন। বর্তমানে তিনি স্কটল্যান্ড ক্রিকেট দলের প্রধান কোচের দায়িত্ব পালন করছেন।
ঘরোয়া ক্রিকেটে নর্দার্ন্সের পক্ষে ১৬ মৌসুম খেলেন। ১১৫ খেলায় ২৭.৯৬ গড়ে ৪,৬১৪ রান সংগ্রহ করেন।
১৯৯২-৯৩ মৌসুমে শ্রীলঙ্কা দলের বিপক্ষে সিরিজ খেলার পর দল থেকে বাদ পড়েন। কিন্তু ২০০০-০১ মৌসুমে ৩৫ বছর বয়সে পুণরায় দলে ডাক পান। সমগ্র খেলোয়াড়ী জীবনে তিনি সাতটি টেস্ট ও ১১টি একদিনের আন্তর্জাতিকে অংশ নিয়েছেন।
খেলোয়াড়ী জীবন থেকে অবসর নেয়ার পর পারিবারিকভাবে পরিচালিত একটি খেলাধূলার সরঞ্জাম বিক্রয় প্রতিষ্ঠানের দায়িত্বে থাকেন ও পাশাপাশি নর্দার্ন ডিস্ট্রিক্টসের এ-দলকে কোচিং করান। ২০০৮ সালে অ্যান্ডি মোলস নিউজিল্যান্ডের কোচ মনোনীত হলে তাকে অনুসরণ করে নর্দার্ন ডিস্ট্রিক্টসের কোচের দায়িত্বে থেকে বাকী মৌসুম শেষ করেন।. এছাড়াও, তিনি নিউজিল্যান্ড এ-দল ও অনূর্ধ্ব-১৯ ক্রিকেট দলের কোচ ছিলেন। ২০১৫ সালের ক্রিকেট বিশ্বকাপে স্কটল্যান্ড দলকে পরিচালনার উদ্দেশ্যে এপ্রিল, ২০১৪ সালে তাঁকে স্কটল্যান্ডের নতুন প্রধান কোচের দায়িত্ব দেয়া হয়।
সাঈদ ইবনে যায়িদ
সাইদ ইবনে জায়িদ (Arabic: سعيد بن زيد) (আবুল আওয়ার নামেও পরিচিত) ছিলেন খলিফা উমর(রা.) এর ভগ্নিপতি অর্থাৎ উমর(রা.) এর ভগ্নি ফাতিমা বিনতে খাত্তাব এর স্বামী| তিনি ছিলেন প্রাথমিক পর্যায়ের ইসলামগ্রহণকারী সাহাবীদের মাঝে একজন। ইসলাম গ্রহণের পূর্বেও তিনি ছিলেন হানিফ অর্থাৎ তৎকালীন পৌত্তলিকতা থেকে বিরত থাকা একেশ্বরবাদী যারা ইবরাহিম(আ.) এর ধর্মপদ্ধতি ঐতিহ্যগতভাবে তখনো সম্পূর্ণ অবিকৃত অবস্থায় ধরে রেখেছিল এবং তার পূর্বসূরিও হানিফ ছিল। তিনি ৬৭৩ খ্রিষ্টাব্দে প্রথম মুয়াবিয়ার শাসনামলে আশি বছর বয়সে মৃত্যুবরণ করেন।
আন্তঃসাংস্কৃতিক সম্পর্ক
আন্তঃসাংস্কৃতিক সম্পর্ক যা আন্তঃসাংস্কৃতিক অধ্যয়ন হিসেবেও পরিগণিত হয়; মুলত সামাজিক বিজ্ঞান অধ্যয়নের তুলনামূলক নতুন ক্ষেত্র, যার বাস্তবমুখী ও বহুমুখী পাঠক্রম ছাত্রছাত্রীদের নিজস্ব সংস্কৃতি, অন্যান্য সংস্কৃতি বুঝতে এবং সাংস্কৃতিক যোগাযোগ রক্ষা করার মাধ্যমে নিজেদের লক্ষ্য অর্জনের জন্য দক্ষ করে গড়ে তোলে। আন্তঃসাংস্কৃতিক সম্পর্ক প্রধানত অন্যের চোখ দিয়ে নিজেকে এবং বিশ্বকে দেখতে শেখায়। আন্তঃসাংস্কৃতিক সম্পর্কের অধ্যয়নে ব্যক্তি নিজের সংস্কৃতির ভিন্ন আর্থ-সামাজিক প্রেক্ষাপটের মানুষদের বুঝতে যেমন সক্ষম হয় একই সাথে ভিন্ন কোন সংস্কৃতির সাথে সফল যোগাযোগ নিশ্চিত করতে পারে।
আন্তঃসাংস্কৃতিক সম্পর্কের অধ্যয়নে বিভিন্ন একাডেমিক বিষয় অন্তর্ভুক্ত থাকলেও সবচেয়ে ঘনিষ্ঠভাবে সংযুক্ত থাকে, নৃবিজ্ঞান এবং সমাজবিজ্ঞান তবে আন্তঃসাংস্কৃতিক সম্পর্ক বা আন্তঃসাংস্কৃতিক গবেষণার একটি ডিগ্রী প্রোগ্রামে ইতিহাস, গবেষণা পদ্ধতি, শহর গবেষণা, জেন্ডার স্টাডিজ, জনস্বাস্থ্য, এবং বিভিন্ন প্রাকৃতিক বিজ্ঞান, মানবিক গবেষণার মতো বিষয়সমুহ অন্তর্ভুক্ত হতে পারে।
আনোয়ার চৌধুরী
আনোয়ার চৌধুরী (জন্ম ১৫ জুন ১৯৫৯) একজন ব্রিটিশ বাংলাদেশী কূটনীতিবিদ। তিনিই প্রথম কোন বাঙালি যিনি ব্রিটিশ হাই কমিশনার হিসেবে বাংলাদেশে দায়িত্ব পালন করেন। এর পরে বৈদেশিক ও কমনওয়েলথ অফিসে একজন ব্যবস্থাপক হিসাবে দায়িত্ব পালন শেষে বর্তমানে তিনি পেরু তে ব্রিটিশ হাই কমিশনার হিসাবে দায়িত্ব পালন করছেন।
তিনি ১৯৫৯ সালের ১৫ জুন তৎকালীন পূর্ব পাকিস্তানের সুনামগঞ্জ জেলার জগন্নাথপুর থানার পাটলী ইউনিয়নের প্রভাকরপুর গ্রামে জন্মগ্রহণ করেন। ছোটবেলাতেই তিনি তাঁর বাবা মায়ের সঙ্গে লন্ডনে পাড়ি জমান।
আনোয়ার চৌধুরী একজন ব্রিটিশ কূটনীতিক হলেও তার লেখা পড়া ছিল ইঞ্জিনিয়ারিং এ। তিনি সলফোর্ড বিশ্ববিদ্যালয় থেকে ইলেক্ট্রিক্যাল এবং ইলেক্ট্রনিক্যাল ইঞ্জিনিয়ারিং থেকে বিএসসি পাশ করেন। পরে তিনি ডুরহাম বিশ্ববিদ্যালয় থেকে ১৯৯৫ সালে এমবিএ করেন। সিভিল সার্ভিসে প্রবেশের পূর্বে তিনি RAF এর হয়ে কাজ করেন। সেই সাথে তিনি Siemens Plessey এ কর্মরত ছিলেন।
তার কর্ম জীবন শুরু হয় প্রতিরক্ষা মন্ত্রনালয়ে চাকরি থেকে। সেখানে তিনি ২০০০ সাল পর্যন্ত কর্মরত ছিলেন। তবে ২০০০ সালে তিনি বাংলাদেশে হাই কমিশনার হিসাবে নিয়োগ পাওয়ার জন্যে চেষ্টা করে ব্যর্থ হলেও পরে ২০০৪ সালে তিনি বাংলাদেশে ব্রিটিশ হাই কমিশনার হিসাবে নিয়োগ প্রাপ্ত হন।
২০০৪ সালে নিজের জন্ম ভূমি সিলেটের শাহজালাল (র.) মাজার মসজিদ থেকে নামাজ পড়ে বের হওয়ার সময়ে তিনি সন্ত্রাসী দ্বারা বোমা হামলার শিকার হন। এসময় তিনি কোন প্রকার নিরাপক্তা কর্মী ছাড়াই ছিলেন। পরে তার উপর বোমা হামলার জন্যে তিনজন অপরাধীকে ফাঁসি দেয়া হয়।
আনোয়ার চৌধুরী মোমেনা চৌধুরীর সাথে বিবাহ বন্ধনে আবদ্ধ হন। তার দুই মেয়ে এবং এক ছেলে। তিনি সিলেটি বাউল গানের ভক্ত।
হাওয়াই লিলি
হাওয়াই লিলি বা সোনাকাপী লতা (), (বৈজ্ঞানিক নাম: Solandra maxima) হচ্ছে মেক্সিকো ও মধ্য আমেরিকার স্থানীয় বিশাল এক লতার প্রজাতি। এটির অনেক বড় হলুদ ফুল এবং উজ্জ্বল পাতা আছে।
কুলেখাড়া
কুলেখাড়া বা গোকুলকাঁটা (), (সংস্কৃত: कोकिलाक्ष), (বৈজ্ঞানিক নাম: Hygrophila auriculata) হচ্ছে আকান্থুস পরিবারের একটি উদ্ভিদ।
কুলেখাড়া ইন্দো-চীন, মায়ানমার, ভারত, নেপাল, শ্রীলংকা, পাকিস্তান এবং গ্রীষ্মমণ্ডলীয় আফ্রিকা। বাংলাদেশে এই প্রজাতি সারা দেশে ব্যাপকভাবে বিস্তৃত।
কুলেখাড়ার পাতা শিকড় ও বীজ উপকারী এবং রাসায়নিক উপাদানে ভরপুর। এতে আছে এলকালয়েড্‌স, ফাইটোস্টেরোল, ও সুগন্ধের তৈলাক্ত পদার্থ। আরো আছে এনজাইম ডাইয়াসটেস ও লিপেস।
শ্লেষ্মা
শ্লেষ্মা () মিউকাস হচ্ছে এক ধরণের পিচ্ছিল নিঃসরণ যা স্তন্যপায়ী প্রাণীদের শ্বাসতন্ত্র, পৌষ্টিক তন্ত্র ইত্যাদি হতে নিঃসরিত হয়। শ্লেষা বা মিউকাস বিশেষ ধরণের ক্ষরণকারী গ্রন্থি থেকে নিঃসরিত হয়। সাধারণত শ্লেষা বা মিউকাস গ্লাইকোপ্রোটিন এবং পানি দিয়ে তৈরি।
শ্লেষ্মা শ্বাসনালী, ফুসফুস ইত্যাদিকে ভাল রাখে। নাক ও শ্বাসনালীর গ্রন্থি দিনে দুই কোয়ার্ট শ্লেষা বা মিউকাস তৈরি করে যা একটা পাতলা স্তর হয়ে নাক ও শ্বাসনালীকে শুকিয়ে যাওয়া থেকে রক্ষা করে। মিউকাস ফুসফুসকে ময়লা ধূলিকণা, জীবাণু, ধোঁয়া, ভাইরাস ও অন্যান্য বাহ্যিক বস্তু ঢোকা থেকে রক্ষা করে। ঠাণ্ডা বা জীবাণুর আক্রমণে শ্লেষা বা মিউকাস নিঃসরণ বেড়ে যায়। সর্দি হল ঠান্ডায় শ্লেষা বা মিউকাস নিঃসরণ। কোন কোন কাশিতে মিউকাস বের হয়। আবার কোন কোন কাশিতে মিউকাস বের হয়না। সুতরাং কাশি সাধারনত দুই প্রকার। সহজে আমরা বলতে পারি- শুকনো কাশি এবং ভেজা কাশি।
যারা ধূমপান করে, তাদের মিউকাসগুলো শক্ত হয়ে যায় এবং এতে করে এর স্বাভাবিক প্রবাহে বিঘ্ন ঘটে।
প্রিস্টন মমসেন
প্রিস্টন লুক মমসেন (জন্ম: ১৪ অক্টোবর, ১৯৮৭) নাটাল প্রদেশের ডারবানে জন্মগ্রহণকারী দক্ষিণ আফ্রিকান বংশোদ্ভূত স্কটল্যান্ডীয় ক্রিকেটার। স্কটল্যান্ড জাতীয় ক্রিকেট দলের বর্তমান অধিনায়ক তিনি। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করে থাকেন তিনি। `দ্য হিট' ডাকনামে পরিচিত প্রিস্টন মমসেন ইংল্যান্ডের কাউন্টি ক্রিকেটে লিচেস্টারশায়ার ক্লাবের পক্ষে প্রতিনিধিত্ব করছেন।
কোয়াজুলু-নাটালে অবস্থিত হিল্টন কলেজে অধ্যয়ন করেন। কলেজে অবস্থানকালে প্রথম একাদশের সদস্যসহ রাগবি দলেও প্রতিনিধিত্ব করেন তিনি। ২০০৬ সালের গ্রীষ্ম ও শীতকালীন মৌসুমে প্রশিক্ষণের উদ্দেশ্যে ক্রিকেট ও রাগবি বিষয়ে বৃত্তি নয়ে স্কটল্যান্ডের মোরে এলাকায় অবস্থিত গর্ডন্সটোন স্কুলে চলে যান। এ সময়েই তিনি স্কুলের প্রথম ছাত্র হিসেবে হাজার রান সংগ্রহ করেন। ফলশ্রুতিতে কেন্টের দ্বিতীয় একাদশে খেলার সুযোগ পান মমসেন।
১০ জুন, ২০১০ তারিখে নেদারল্যান্ডসের বিপক্ষে সর্বপ্রথম প্রথম-শ্রেণীর ক্রিকেটে অংশগ্রহণ করেন।
২০১১ মৌসুমের পুরোটা সময় প্রথমবারের মতো স্কটল্যান্ড দলের পক্ষে খেলেন তিনি। স্কটল্যান্ডের সিবি৪০ দলে মনোনীত হন ও প্রথম সাত খেলায় দুইটি অর্ধ-শতকসহ ৬২.২০ গড়ে রান সংগ্রহ করেন। ঐ প্রতিযোগিতায় ৫৮.২৮ গড়ে ৪০৮ রান করেছিলেন তিনি। এরফলে স্কটল্যান্ড কর্তৃপক্ষ কর্তৃক তাকে পরের বছর খেলার জন্য পূর্ণকালীন চুক্তিতে আবদ্ধ করা হয়। কেন্ট ও নর্দাম্পটনশায়ার দল তাকে চুক্তিবদ্ধ করার ব্যাপারে উৎসাহিত হয়ে উঠে।
পূর্ণকালীন চুক্তিতে স্বাক্ষর করে ২০১২ সালের বিশ্ব টুয়েন্টি২০ প্রতিযোগিতায় অংশগ্রহণের প্রস্তুতিপর্বের অংশ হিসেবে মমসেন শীতকালীন সফরে দলের সাথে নামিবিয়া ও ভারত সফর করেন। তন্মধ্যে উইন্ডহকে নামিবিয়ার বিপক্ষে ১৯২ বলে ১০২ রানের প্রথম আন্তর্জাতিক শতক লাভ করেন।
৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ মমসেনকে অধিনায়কত্বের দায়িত্ব প্রদান করে তাদের ১৫-সদস্যের চূড়ান্ত তালিকা প্রকাশ করে। ২৩ ফেব্রুয়ারি গ্রুপ পর্বের দ্বিতীয় খেলায় ইংল্যান্ডের বিপক্ষে কাইল কোয়েতজারের সাথে ৪র্থ উইকেটে স্কটল্যান্ড দল ৬০ রান করেন যা বিশ্বকাপে দলের সর্বোচ্চ জুটি। খেলায় তিনি দায়িত্বশীল ২৬ রান করেন। এছাড়াও স্কটল্যান্ডের বিশ্বকাপের ইতিহাসে যে-কোন জুটিতে এ সংগ্রহটি চতুর্থ সর্বোচ্চ রানের জুটি। ঐ খেলায় তার দল ১১৯ রানের বিশাল ব্যবধানে পরাজিত হয়।
স্পেনীয় চড়ুই
স্পেনীয় চড়ুই বা উইলো চড়ুই ("প্যাসার হিস্প্যানিয়োলেন্সিস") হল একধরনের প্যাসারিফর্মিস পাখি যা চড়ুই পরিবার প্যাসেরিডের অন্তর্ভুক্ত। এদেরকে প্রধানত পাওয়া যায় ভূমধ্য বেসিনে এবং দক্ষিণপশ্চিম এবং মধ্য এশিয়াতে। এদের পাতি চড়ুইয়ের সাথে বেশ সাদৃশ্য আছে, এবং এই দুই প্রজাতি তাদের "জৈবিক মিক্স-আপে" বেশ ঘনিষ্ঠ মেলামেশা দেখায়, যা এই প্রজাতিগুলোর শ্রেণিবিন্যাস জটিল করে দেয়।
স্পেনীয় চড়ুই হলো বড়ো আকারের চড়ুই, দৈর্ঘ্যে ১৫-১৬ সেমি (৫.৯-৬.৩ ইঞ্চি), এবং এদের ওজন ২২-৩৬ গ্রাম (০.৮–১.৩ oz)। এগুলো অল্প বড়ো এবং ভারি পাতি চড়ুইয়ের থেকে, এবং এদের হাল্কা লম্বা এবং সূচালো ঠোঁট হয়। পুরুষগুলো একদম পাতি চড়ুইয়ের মতোন দেখতে এবং এদের পালকের গঠন এবং আকারও একইরকম হয়, কিন্তু এদের পার্থক্য বোঝা যায় নীচের দিকের অংশের রঙ দেখলে। স্পেনীয় চড়ুইদের ক্ষেত্রে এর রঙ অনেকটা গাঢ় এবং কালো স্ট্রাইপ থাকে, এদের রঙ বাদামী হয় ধূসরের তুলনায়, এবং ধূসর গালের বদলে সাদা রঙের গাল হয়। The female is effectively inseparable from house sparrow in its plumage, which is grey-brown overall but more boldly marked. The female has light streaking on its sides, a pale cream supercilium, and broad cream streaks on its back.
প্রিয়া সিনেমা (কলকাতা)
প্রিয়া সিনেমা হল একটি ইউনিপ্লেক্স সিনেমা হল যা প্রধানত রাসবিহারী এভিনিউতে অবস্থিত, যার প্রধান ঠিকানা হলো দেশপ্রিয় পার্ক, কলকাতা, পশ্চিমবঙ্গ, ভারত। এই সিনেমা হলের ম্যানেজমেন্ট দেখে প্রিয়া এন্টারটেইনমেন্ট প্রাইভেট লিমিটেড নামক সংস্থাটি যা ম্যানেজিং ডিরেক্টর অরিজিৎ দত্ত-এর অধীনে। অপারেশন এবং দেখাশোনার দায়িত্তে আছেন কৌশিক দত্ত। এই সিনেমা হলটি পূর্ব ভারতের অন্যতম এক সিনেমা হল যেখানে DTS/ ডলবি থিয়েটারের ব্যবস্থা আছে, আছে Xenon Christie প্রোজেক্টর, এছাড়াও আছে প্যুশ ব্যাক সিট এবং QUBE ডিজিটাল প্রোজেকশন সিস্টেম।
৬০-এর দশকে এই প্রিয়া এন্টারটেইনমেন্টের যাত্রা শুরু হয়। তখন এখানে চলতো অসাধারণ কিছু সিনেমা, যার মধ্যে উল্লেখযোগ্য হলো গুপী গাইন বাঘা বাইন, অরণ্যের দিনরাত্রি, প্রতিদ্বন্দ্বী যেগুলো সত্যজিৎ রায় দ্বারা পরিচালিত, হাটে বাজারে যা তপন সিংহ-এর পরিচালিত এবং ছুট্টি হলো প্রথম সিনেমা যার পরিচালনা করেছিলেন অরুন্ধতী দেবী। এছাড়াও আরও অনেক সিনেমা এখানে পরিচালিত হয়েছিল যেমন, বনজ্যোৎস্না, সরস্বতীর প্রতিজ্ঞা এবং কালোছায়া।
অনেক চলচ্চিত্র প্রথম প্রিয়া সিনেমাতে মুক্তি পেয়েছে। যার মধ্যে কিছু উল্লেখযোগ্য সিনেমা হলো–
পশ্চিমবঙ্গের নদনদীর তালিকা
পশ্চিমবঙ্গের বেশির ভাগ নদ-নদী উত্তরে হিমালয়ের পার্বত্য অঞ্চল থেকে অথবা পশ্চিমের ছোটনাগপুর মালভূমি অঞ্চল থেকে সৃষ্টি হয়ে এই রাজ্যের ওপর দিয়ে দক্ষিণ বা দক্ষিণ-পূর্ব দিকে বয়ে গিয়েছে।হিমালয়ের পার্বত্য অঞ্চল থেকে সৃষ্ট নদ-নদীগুলি বরফ গলা জলে পুষ্ট বলে সারা বছর জল থাকে।পশ্চিমের মালভূমি অঞ্চলে সৃষ্ট নদ-নদীগুলি বর্ষার জলে পুষ্ট বলে বর্ষাকাল ছাড়া বছরের অন্য সময় বিশেষ করে ফাল্গুন-চৈত্র মাসে জল খুব কমে যায় অথবা একদমই জল থাকেনা। পশ্চিমবঙ্গের ভূমিরূপের অবস্থান অনুযায়ী গঙ্গা, ইছামতি, রূপনারায়ণ ইত্যাদি নদ-নদীগুলোত জোয়ার-ভাটা খেলে অর্থাৎ জোয়ারের সময় বঙ্গোপসাগরের লবণাক্ত জল হলেও সারা বছর জলের জোগান থাকে। অন্যদিকে রাঢ় অঞ্চলের কংসাবতীর মতো নদীগুলোর অবস্থান উঁচু থাকায় জোয়ারের জল ঢোকেনা। ফলে সম্বৎসর বর্ষা ভালো হলে জল থাকে, আর না-হলে নদীবক্ষ শুকিয়ে যায়।
এই বৈচিত্র্যের ওপর ভিত্তি করে পশ্চিমবঙ্গের নদ-নদীকে চার ভাগে ভাগ করা যায় -
পশ্চিমবঙ্গের নদ-নদীর মধ্যে উল্লেখযোগ্য হল -
বক্রেশ্বর নদ
বক্রেশ্বর নদ হল ময়ুরাক্ষী নদীর একটি উপনদী। এটা প্রধানত ঝাড়খন্ড-এর সাঁওতাল পরগণা জেলার মধ্য দিয়ে প্রবাহিত। এটা তারপরে বীরভূম জেলা-র কোপাই নদীতে এসে মেশে। এই সমন্বিত নদীটি মুর্শিদাবাদ জেলাতে ময়ুরাক্ষী নদীতে মেশে।
বক্রেশ্বরের খাল সেচের কাজে ব্যবহৃত হয়।
এস আই টুটুল
এস আই টুটুল একজন বাংলাদেশী গায়ক, সুরকার, গীতিকার ও অভিনয়শিল্পী। তিনি "ধ্রুবতারা ব্যান্ড" এ লিড গিটারিস্ট হিসেবে কাজ করেন।
শৈশব থেকেই টুটুল নিজেকে সঙ্গীতে নিয়োজিত রেখেছেন এবং সঙ্গীতকে পেশা হিসেবে গ্রহণ করেছেন। যদিও তিনি পিয়ানোর উপর প্রশিক্ষণ নিয়েছেন তবুও তিনি বিভিন্ন ধরনের বাদ্যযন্ত্র বাজাতে পারেন। টুটুল নিজেই একজন শব্দ প্রকৌশলী। টুটুল মূলত এল আর বি ব্যান্ড এর একজন সদস্য ছিলেন। পরবর্তীতে তিনি "ফেস টু ফেস" নামে একটি ব্যান্ড দল গঠন করেন যা ২০০৫ সালে "ধ্রুবতারা ব্যান্ড" নামে আত্মপ্রকাশ করে।
দারুচিনি দ্বীপ নামক চলচিত্রে সঙ্গীত পরিচালনার জন্য তিনি ২০০৭ সালে বাংলাদেশ জাতীয় চলচিত্র সেরা সঙ্গীত পরিচালকের এবং ২০১০ সালে সেরা প্লেব্যাক সঙ্গীত শিল্পীর পুরষ্কারে ভূষিত হন। তিনি ভারতের চেন্নাইয়ের আন্তর্জাতিক চলচিত্র উৎসবে নিরন্তর চলচিত্রের জন্য সঙ্গীত পরিচালক হিসেবে ২০০৬ সালে আন্তর্জাতিক পুরস্কার লাভ করেন।
১৯৯৯ সালে টুটুল বাংলাদেশী অভিনেত্রী এবং মডেল তানিয়া আহমেদ এর সাধে বিবাহ বন্ধনে আবদ্ধ হন।
সুরেন্দ্র কুমার সিনহা
বিচারপতি সুরেন্দ্র কুমার সিনহা (জন্ম: ১ ফেব্রুয়ারি ১৯৫১) বাংলাদেশের একজন প্রখ্যাত আইনবিদ এবং ২১-তম প্রধান বিচারপতি। রাজনৈতিক বিতর্কে জড়িয়ে পড়ে গত ২০১৭ সালের ১০ নভেম্বর তারিখে তিনি প্রধান বিচারপতির পদ হতে পদত্যাগ করেন।
সুরেন্দ্র কুমার সিনহার জন্ম ১৯৫১ সালের ১ ফেব্রুয়ারি মৌলভীবাজার জেলার কমলগঞ্জ উপজেলার তিলকপুর গ্রামে। তাঁর বাবার নাম ললিত মোহন সিনহা এবং মায়ের নাম ধনবতী সিনহা। তিনি চট্টগ্রাম বিশ্ববিদ্যালয়ের অধীনে এলএলবি পাস করার পর ১৯৭৪ সালে সিলেট জেলা জজ আদালতে অ্যাডভোকেট হিসেবে কাজ শুরু করেন। তাঁর স্ত্রী সুষমা সিনহা। এ দম্পতির দুই মেয়ে সূচনা সিনহা ও আশা রানী সিনহা।
তিনি ১৯৭৪ সালে সিলেট বারে আইনজীবী হিসেবে তালিকাভুক্ত হন। ১৯৭৮ সালে হাইকোর্টে এবং ১৯৯০ সালে আপিল বিভাগে আইনজীবী হিসেবে তালিকাভুক্ত হন। ১৯৯৯ সালের ২৪ অক্টোবর তিনি হাইকোর্টে বিচারক হিসেবে নিয়োগ পান ২০০৯ সালের ১৬ জুলাই আপিল বিভাগের বিচারপতি হন। বাংলাদেশের সংবিধানের ত্রয়োদশ সংশোধনীর মাধ্যমে আনা তত্ত্বাবধায়ক সরকার ব্যবস্থা আপিল বিভাগের যে বেঞ্চ বাতিল করেছিল, এস কে সিনহা ছিলেন তার অন্যতম সদস্য। এছাড়া ২০১১ সালে বঙ্গবন্ধু হত্যা মামলার চূড়ান্ত রায় দেওয়া বেঞ্চেও সদস্য হিসাবে ছিলেন তিনি। তার সময়ে সর্ব প্রথম পাইলট প্রকল্পের অধীনে বাংলাদেশের প্রতিটি আদালত ডিজিটালাইজেশনের উদ্যোগ নেওয়া হয়।
পটাসিয়াম আইসোটোপসমূহ
পটাশিয়ামের ২৫ টি আইসোটপ রয়েছে (K থেকে K)। তিন ধরনের আইসোটপ : স্থিতিশীল K (৯৩.৩%)এবং K (৬.৭%), এবং দীর্ঘায়ু রেডিও আইসোটপ K ০.০১২%) ।
আদর্শ পারমাণবিক ভর হচ্ছে ৩৯.০৯৮৩ (১) ।
অ্যালাসডেয়ার ইভান্স
অ্যালাসডেয়ার ক্যাম্পবেল ইভান্স (জন্ম: ১২ জানুয়ারি, ১৯৮৯) ইংল্যান্ডের কেন্টের টানব্রিজ ওয়েলস এলাকায় জন্মগ্রহণকারী স্কটিশ ক্রিকেটার। ডানহাতি ব্যাটসম্যান অ্যালাসডেয়ার ইভান্স স্কটল্যান্ড ক্রিকেট দলে খেলছেন। এছাড়াও তিনি ডানহাতে মিডিয়াম-ফাস্ট বোলিংয়েও পারদর্শী।
লাফবোরা বিশ্ববিদ্যালয়ে স্নাতক শ্রেণীতে অধ্যয়নকালীন লাফবোরা ইউসিসিই দলের পক্ষে ২০০৯ সালে লিচেস্টারশায়ারের বিপক্ষে প্রথম-শ্রেণীর ক্রিকেটে অভিষিক্ত হন। একই সালে কেন্টের বিপক্ষেও তিনি খেলেছিলেন। ঐ মৌসুমেই স্কটল্যান্ড দলের সদস্যরূপে অন্তর্ভুক্ত হন ও কানাডার বিপক্ষে দুই খেলায় অংশ নেন। সুনীল ধনিরামের উইকেট লাভ করেন তিনি।
পরবর্তীতে আগস্ট, ২০০৯ সালে আইসিসি আন্তঃমহাদেশীয় কাপে আয়ারল্যান্ডের বিপক্ষে প্রথম-শ্রেণীর ক্রিকেটে অভিষিক্ত হন। ২০১০ সালে লিস্ট এ ক্রিকেটে ভারত এ-দলের বিরুদ্ধে খেলেন। কিন্তু ১৫২ রানের ব্যবধানে তার দল পরাজিত হয়। এছাড়াও, ২০১১-১৩ আইসিসি আন্তঃমহাদেশীয় কাপে নেদারল্যান্ডসের বিপক্ষে খেলেন তিনি।
৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ কাইল কোয়েতজারকে অধিনায়কত্ব করে তাদের ১৫-সদস্যের চূড়ান্ত তালিকা প্রকাশ করে। খেলায় তিনিও সদস্য মনোনীত হন। ২৬ ফেব্রুয়ারি তারিখে অণুষ্ঠিত গ্রুপ-পর্বের ৩য় খেলায় আফগানিস্তানের বিপক্ষে ৯ম উইকেটে মজিদ হককে সাথে নিয়ে স্কটল্যান্ডের একদিনের ইতিহাসে ৬২ রানের সেরা জুটি গড়েন। এরফলে প্রথমবারের মতো স্কটল্যান্ড দল বিশ্বকাপে দুই শতাধিক রানের কোটা অতিক্রম করলেও তার দল মাত্র ১ উইকেটের ব্যবধানে পরাজিত হয়।
জোশ ডেভি
জশুয়া হেনরি ডেভি (জন্ম: ৩ আগস্ট, ১৯৯০) আবেরদিনের জন্মগ্রহণকারী স্কটল্যান্ডীয় ক্রিকেটার। স্কটল্যান্ড ক্রিকেট দলের অন্যতম সদস্য জোশ ডেভি ডানহাতে ব্যাটিংয়ে পারদর্শী। এছাড়াও তিনি মিডিয়াম পেস বোলিং করে থাকেন। বর্তমানে তিনি সমারসেট ক্রিকেট ক্লাবে প্রতিনিধিত্ব করছেন।
এপ্রিল, ২০১০ সালে ডেভি মিডলসেক্স দলের পক্ষে কাউন্টি ক্রিকেটে অভিষিক্ত হন। ক্লাইডেসডেল ব্যাংক ৪০ প্রতিযোগিতায় নর্দাম্পটনশায়ার দলের বিপক্ষে তিনি প্রথম অংশগ্রহণ করেন। একমাস পর অক্সফোর্ড ইউনিভার্সিটি ক্রিকেট ক্লাবের বিপক্ষে প্রথম-শ্রেণীর ক্রিকেটে প্রথমবারের মতো অংশ নেন। প্রথম ইনিংসে তিনি স্যাম রবসনের সাথে উদ্বোধনী জুটি গড়ে ১৯২ রান সংগ্রহ করেন। এছাড়াও খেলার উভয় ইনিংসেই জোড়া শতক করেন।
১৫ জুন, ২০১০ তারিখে নেদারল্যান্ডসের বিপক্ষে তিনি প্রথমবারের মতো একদিনের আন্তর্জাতিকে অভিষিক্ত হন। ব্যাটিং উদ্বোধনে নেমে ২৪ রান করাসহ সাত ওভারে ২৭ রানে ১ উইকেট শিকার করেন। নিজস্ব চতুর্থ ওডিআইয়ে আফগানিস্তানের বিপক্ষে ৭.২ ওভারে ৯ রানে ৫ উইকেট পান যা একদিনের আন্তর্জাতিকে যে-কোন স্কটিশ বোলারের সেরা বোলিং নৈপুণ্য।
৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ ডেভি-সহ স্কটল্যান্ড ক্রিকেট দলের ১৫-সদস্যের চূড়ান্ত তালিকা প্রকাশ করে। ২৩ ফেব্রুয়ারি গ্রুপ পর্বের দ্বিতীয় খেলায় ইংল্যান্ডের বিপক্ষে তার কৃতিত্বপূর্ণ বোলিং স্বত্ত্বেও স্কটল্যান্ড দল ১১৯ রানের বিশাল ব্যবধানে পরাজিত হয়। খেলায় তিনি ৬৮ রান খরচায় ৪ উইকেট দখল করেন।
ওয়ালি উদ্দিন
ওয়ালি তাসার উদ্দিন (জন্ম ১৭ এপ্রিল ১৯৫২) একজন ব্রিটিশ বাংলাদেশী যিনি ব্রিটেনে রেস্টুরেন্ট ব্যবসা, সংগঠক, সমাজসেবী এবং একজন কমিউনিটি নেতা হিসাবে বিশেষ ভাবে পরিচিত।
ওয়ালি উদ্দিন সিলেট জেলার মৌলভীবাজার জেলায় জন্ম গ্রহণ করেন। পরে ১৯৭৭ সালে মাত্র ২৫ বছর বয়সে তিনি লন্ডনে চলে আসেন। এসময় তিনি লন্ডনের একটি রেস্টুরেন্টে কাজ করতেন। পরে লন্ডন থেকে তিকি স্কটল্যান্ডের রাজধানী এডিনবরায় চলে আসেন এবং নিজের ব্যবসা শুরু করেন।
স্কটল্যান্ডে তার প্রতিষ্ঠিত ব্রিটানিয়া স্পাইস রেস্টুরেন্টটি ব্রিটেনের বিখ্যাত একটি রেস্টুরেন্ট যা প্রায় ১০ টিরও বেশি বিভিন্ন পদক লাভ করেছে।
১৯৯৫ সালে তাকে মেম্বার অব ব্রিটিশ এম্পায়ার পদকে ভূষিত করা হয়। সেই সাথে নিউ ইয়ার অনার দেয়া হয় একই বছরে। তার কাজের স্বীকৃতি স্বরূপ তিনি প্রথম কোন বাংলাদেশী হিসাবে জাস্টিস অফ পিস হিসাবে ১৯৮৪ সালে নির্বাচিত হন।
ওয়ালি উদ্দিন বিবাহিত জীবনে পাঁচ সন্তানের জনক।
বৃন্দা (ফন্ট)
বৃন্দা বাংলা লিপির জন্য একটি ওপেনটাইপ ফন্ট। এটি উইন্ডোজ এক্সপি এবং পরবর্তী উইন্ডোজ সংস্করণের জন্য ইন্ডিক পাঠ্যের জন্য মাইক্রোসফট উইন্ডোজের ঐচ্ছিক সমর্থনের অংশ হিসাবে অন্তর্ভুক্ত করা হয়েছে। এটি বাংলা লিপিতে লেখা, বাংলা ও অসমীয়াসহ মাইক্রোসফট উইন্ডোজ অপারেটিং সিস্টেমের সব ভাষার জন্য ডিফল্ট ফন্ট। এটি মাইক্রোসফট কর্পোরেশন দ্বারা উন্নয়নকৃত এবং রক্ষণাবেক্ষণকৃত। এর উইনিকোড পরিসর হল মৌলিক লাতিন, লাতিন-১ সম্পূরক এবং বাংলা।
দাশ্‌তে কাভির
দাশ্‌তে কাভির (ফার্সি دشت كوير) ইরানের উচ্চভূমির একেবারে মধ্যভাগে অবস্থিত একটি বিশাল মরুপ্রায় ভূমি। মাঝে মাঝেই বড় বড় লবণাক্ত জলাভূমির অস্তিত্ব এই অঞ্চলের অন্যতম বৈশিষ্ট্য। এই কারণে মরুভূমি অপেক্ষা মরুপ্রায়ভূমি নামটির ব্যবহার দাশ্‌তে কাভিরের পক্ষে বেশি যুক্তিযুক্ত। এটি লম্বায় প্রায় ৮০০ কিলোমিটার ও চওড়ায় ৩২০ কিলোমিটার। মোট ৭৭,৬০০ বর্গকিলোমিটার জুড়ে বিস্তৃত এই মরুপ্রায় ভূমিটি আয়তনের হিসেবে পৃথিবীতে মরুভূমিগুলির মধ্যে ২৩তম। উত্তরপশ্চিমে উত্তর ইরানের আলবুরজ (উচ্চারান্তরে "এলবুরজ") পর্বতমালার পাদদেশ থেকে শুরু হয়ে এই মরুপ্রায় অঞ্চলটি দক্ষিণপূর্বে পূর্ব ইরানের 'লুত মরুভূমি'র সাথে মিশেছে। ইরানের পূর্বতন খোরসন, তেহরান, এস্‌ফাহন, সেম্‌নন, ইয়াজ্দ‌্‌, প্রভৃতি প্রদেশগুলির অংশবিশেষ এই মরুপ্রায় ভূমির অন্তর্গত।
আদমশুমারি
কোন দেশের বা কোন নির্দিষ্ট অঞ্চলের মানুষ গণনাকেই মূলত আদমশুমারি বলা হয়। পৃথিবীর প্রায় সব দেশেই নিজস্ব আদমশুমারির ব্যবস্থা রয়েছে। বাংলাদেশও এর ব্যতিক্রম নয়। বাংলাদেশেও প্রতি দশ বছর অন্তর অন্তর আদমশুমারি করা হয়।
আদমশুমারি একটি দেশের জনসংখ্যার সরকারি গণনা হিসেবে গণ্য করা হয়। জাতিসংঘের সংজ্ঞা অণুযায়ী নির্দিষ্ট সময়ে আদমশুমারি একটি জনগোষ্ঠীর বা দেশের জনসংখ্যা গণনার সামগ্রিক প্রক্রিয়ায় তথ্য সংগ্রহ। তথ্য একত্রীকরণ এবং জনমিতিতে অর্থনৈতিক ও সামাজিক তথ্যাদি প্রকাশ করা বোঝায়। বাংলাদেশে প্রথম আদমশুমারি ১৯৭৪ সালে হয়েছিল। একটি দেশে আদমশুমারি সাধারণত দশ বছর পর পর হয়।
বাক্সবাদাম
বাক্সবাদাম বা জংলিবাদাম, (), (বৈজ্ঞানিক নাম: "Sterculia foetida") হচ্ছে নরম কাষ্ঠল বৃক্ষ যেটি ১১৫ ফুট পর্যন্ত লম্বা হতে পারে। ১৭৫৩ সালে কার্ল লিনিয়াস এই প্রজাতির বিবরণ দেন।
বাক্সবাদামের গঠন শিমুলের মতো। এদের পাতা করতলাকার-যৌগিক এবং শাখাবিন্যাস ভূসমান্তরালে হয়। এদের ছায়া হয় বেশি। বসন্তের প্রারম্ভেই বাক্সবাদামের শাখায় ফুল জন্মে। ফুলের পাপড়ি থাকে না। বৃন্তের বর্ণ লাল-হলুদ ও বেগুনিতে মেশানো হয়। ফল গুচ্ছবদ্ধ। একগুচ্ছে ৫ থেকে ২০টি ফলও দেখা যেতে পারে। কাচা ফল সবুজ বর্ণের। পাকলে রক্তিম বর্ণ ধারণ করে। ভাজা বীজ চিনাবাদামের স্বাদের সমতুল্য। কাচা বীজ বমির সৃষ্টি করে। বাকল থেকে দড়ির আঁশ পাওয়া যায়। বীজ থেকে তেলও হয়ে থাকে। প্রতিটি বাদামের ভেতরে লম্বা ও কালো রঙের ১০ থেকে ১৫টি বীজ পাওয়া যায়।
জুম্মন লুসাই
জুম্মন লুসাই বাংলাদেশের একজন বিখ্যাত হকি খেলোয়াড়।
তিলি সিলেটে জন্মগ্রহণ করেন।
১৯৭৮ সালে বাংলাদেশ পুলিশের হয়ে নিজের খেলোয়াড়ি জীবন শুরু করেন তিনি। বাংলাদেশ হকি জাতীয় দলের হয়ে তিনি প্রায় দশ বছর খেলেন। জুম্মন ১৯৮২ থেকে ১৯৮৯ সাল পর্যন্ত জাতীয় দলের রক্ষণভাগের হয়ে খেলেন। তিনি বাংলাদেশের একমাত্র হকি খেলোয়াড়, যিনি বিশ্ব একাদশের হয়ে খেলার গৌরব অর্জন করেন।
১৯৮৫ সালে এশিয়া কাপে ইরানের বিপক্ষে খেলায় হ্যাট্রিক করেন। ১৯৮২ সালে দিল্লিতে অনুষ্ঠিত ৯ম এশিয়ান গেমসে অংশ নেন জুম্মন। ১৯৮৫ সালে ঢাকায় দ্বিতীয় এশিয়া কাপ, ১৯৮৬ সালে সিউলের ১০ম এশিয়ান গেমস ও ১৯৮৯ সালে দিল্লিতে তৃতীয় এশিয়া কাপে খেলেন তিনি। ১৯৮৯ সালে দিল্লিতে এশিয়া কাপে অংশগ্রহণ করে আন্তর্জাতিক ক্যারিয়ার শেষ করেন তিনি।
এছাড়া তিনি আবাহনীর কোচের দায়িত্বও পালন করছিলেন।
২০১১ সালে জাতীয় পর্যায়ে ক্রীড়া ক্ষেত্রে অসাধারণ অবদানের জন্য জাতীয় ক্রীড়া পুরস্কারে ভূষিত হন।
আবাহনী ক্লাব প্রাঙ্গণে ১৬ জানুয়ারি মস্তিষ্কের রক্তক্ষরণে আক্রান্ত হন। এরপর তাকে বাংলাদেশ মেডিকেল হাসপাতালে নিয়ে যাওয়া হয়, অবস্থার অবনতি হলে তাঁকে স্থানান্তর করা হয় বঙ্গবন্ধু শেখ মুজিব মেডিকেল বিশ্ববিদ্যালয়ের নিবিড় পরিচর্যাকেন্দ্রে (আইসিইউ)। কৃত্রিম শ্বাস-প্রশ্বাসের মাধ্যমে বাঁচিয়ে রাখা হয়েছিল তাঁকে। ১৮ জানুয়ারি ২০১৫ তারিখে সেখানেই মৃত্যুবরণ করেন জুম্মন লুসাই।
লি বিয়ং চল
লি বিয়ং চল ইউরিংয়ের এক ধনাঢ্য পরিবারে জন্মগ্রহণ করেছিলেন। তিনি দক্ষিণ কোরিয়ার সবচেয়ে সফল ব্যবসায়ী। তাঁর প্রতিষ্ঠিত স্যামসাং বর্তমানে দক্ষিণ কোরিয়ার সবচেয়ে বড় কোম্পানী।
তিনি টোকিওর ওয়াসেডা বিশ্ববিদ্যালয়ে পড়তে গিয়ছিলেন। কিন্তু তিনি পড়াশোনা শেষ করতে পারেননি। বাবার অকালপ্রয়াণে দ্রুত নেমে পড়তে হয় পরিবারিক ব্যবসায়। তাঁর ব্যবসায়িক জীবন শুরু হয় চালকল দিয়ে। ১৯৩৮ সালে ১ মার্চ লি ব্যবসার ধরন পাল্টান। দক্ষিণ কোরিয়ার দায়েগু শহরে প্রতিষ্ঠা করেন নতুন ব্যবসা প্রতিষ্ঠান স্যামসাং ট্রেডিং কোম্পানি। তখকার লোগো থেকে জানা যায় স্যামস্যাং এর অর্থ তিন তারকা।
সেই সময় স্যামসাং এ কাজ করতেন ৪০ জন কর্মী। মুলত শহরের ভেতর মুদিখানার পণ্য পরিবহন করত স্যামস্যাং। সঙ্গে নিজেরা নুডুলস উৎপাদন করত। একপর্যায়ে লি দেশের বাইরে ব্যবসা প্রতিষ্ঠা করলেন। ১৯৪৭ সালে লি প্রতিষ্ঠানের কার্যালয় স্থানান্তর করার সিদ্ধান্ত নিলেন। স্যামসাং এর ঠিকানা হল সিউলে। বিশ্বযুদ্ধ আর কোরীয় যুদ্ধের যুদ্ধের কারণে লি সিউল ছাড়তে বাধ্য হন।
পুসানে গিয়ে শুরু করেন চিনি শোধানগারের ব্যবসা। তাঁর এই প্রতিষ্ঠানের নাম চেল জেদাং। যুদ্ধ শেষে চিনি শোধনাগারের ব্যবসা লব্ধ টাকা দিয়ে ১৯৫৪ সালে তিনি প্রতিষ্ঠা করেন কাপড়ের কল চেল মোজিক। এটি দক্ষিণ কোরিয়ার ইতিহাসে সবচেয়ে বড় পশমি কাপড়ের কল।
১৯৯১ সাল হতে প্রচলিত হো আম পুরষ্কার এর নামকরণ লি এর ছদ্মনাম থেকেই করা হয়েছে।
স্পাইসজেট
স্পাইসজেট হল সান গ্রুপের মালিকানাধীন ভারতের একটি কম খরচের বিমান পরিবহন সংস্থা| এটা গার্হস্থ্য যাত্রীর ভাগ থেকে দেশের দ্বিতীয় বৃহত্তম বিমান পরিবহন সংস্থা হল| এই বিমান পরিবহন সংস্থাটি বোয়িং ৭৩৭ নেক্সট জেনারেশন এবং বম্বারদিয়ার ড্যাশ ৮ কিউ ৪০০ বিমান ব্যবহার করে দৈনিক ৩৪০ এর অধিক ফ্লাইট পরিচালনা করে ৪১ টি ভারতীয় এবং ৮ টি আন্তর্জাতিক শহর নিয়ে মোট ৪৯ টি গন্তব্যস্থলে|
এই বিমান পরিবহন সংস্থাটি তাদের পরিসেবা ২০০৫ সালের মে মাসে শুরু করে| তাদের রেজিস্টার্ড অফিস তামিলনাড়ুর চেন্নাই এ এবং কর্পোরেট অফিস গুরগাঁও, হরিয়াণা তে অবস্থিত| স্পাইসজেট সুধু যাত্রী বর্গ অনুযায়ী তৈরি করা বিমানের পরিচালনা করে| যাত্রী পরিষেবার সঙ্গে স্পাইসজেট ওই একই বিমানে পণ্য পরিবহনের সুবিধা প্রদান করে|
বর্তমানে স্পাইসজেট দৈনিক ৩৫০ টার ওপর বিমান পরিচালনা করে ৪৮ টি ভারতীয় এবং ১০ টি আন্তর্জাতিক গন্তব্যস্থলে| এরা বোয়িং ৭৩৭-৮০০ এবং বম্বারদিয়ার ড্যাশ ৮ কিউ ৪০০ নিয়ে নিজেদের বিমান সেবা পরিচালনা করে| ৫ বছর নিজেদের সেবা প্রদান করার পর, স্পাইসজেট কে এয়ারপোর্ট অথরিটি অফ ইন্ডিয়া, ২০১০ সালের ৭ ই সেপ্টেম্বর, আন্তর্জাতিক ফ্লাইট শুরু করার অনুমতি প্রদান করে| গোড়ার দিকে স্পাইসজেট দিল্লি থেকে কাঠমান্ডু এবং চেন্নাই থেকে কলম্বো তে বিমান সেবা শুরু করে| তাদের প্রথম আন্তর্জাতিক ফ্লাইট দিল্লি বিমানবন্দর থেকে ২০১০ সালে ৭ ই অক্টোবর ওরে|
স্পাইসজেট তার প্রথম দৃঢ় আদেশ স্থাপন ২০০৫ সালের মার্চ মাসে ২০ টি নেক্সট জেনারেশন বোয়িং ৭৩৭-৮০০র জন্য যার ডেলিভারির সময় ২০১০ অবধি নির্ধারিত ছিল| ২০১০ এর নভেম্বর মাসে আবার স্পাইসজেট ৩০ টা বোয়িং ৭৩৭-৮০০র জন্য আদেশ স্থাপন করে|
২০১৫ সালের জানুয়ারীর হিসাব অনুযায়ী স্পাইসজেটের কাছে নিম্নলিখিত বিমানের বহর আছে:
বর্তমানে স্পাইসজেটের কাছে ২৩টি বোয়িং ৭৩৭-৮০০/৯০০ ই আর বিমানের সঙ্গে গোটা ১৫ টা বম্বারদিয়ার কিউ ৪০০ বিমানের বহর আছে|
স্পাইসজেট কিছু উল্লেখযোগ্য পুরস্কার হলো -
ওবেরয় ট্রাইডেন্ট
দি ওবেরয় এবং ট্রাইডেন্ট হল পাঁচ তারকা বিলাসিতা প্রদান করা হোটেল গুলোর মধ্যে খুব নাম করা দুটি ব্র্যান্ড| এই দুটি ব্র্যান্ড কখনো কখনো ওবেরয় হোটেলস ও রিসর্টস এর মালিকাধিনের মধ্যে আসে| যখন এরা একসঙ্গে একই জায়গায় অবস্থিত থাকে তখন এদের সম্মিলিতভাবে ওবেরয় ট্রাইডেন্ট বলা হয়| এরা ভারতের অনেক শহরে এবং পৃথিবীর অনেক জায়গায় ওবেরয় হোটেলস ও রিসর্টস এর ছত্র ছায়ায় নিজেদের বহুমূল্য সেবা প্রদান করে থাকে|
ওবেরয় হোটেলস ও রিসর্টস এবং ট্রাইডেন্ট হোটেলস মুম্বাই এর নারিমান পয়েন্ট এ অবস্থিত এবং এদের আলাদাভাবে দি ওবেরয় মুম্বাই এবং ট্রাইডেন্ট, নারিমান পয়েন্ট নামে জানা যায়| দুটি হোটেল পৃথক ভবন আছে, কিন্তু একটি উত্তরণ এর দ্বারা এদের সংযুক্ত করা হয়েছে|
হোটেলগুলো প্রথমে ওবেরয় টাওয়ার / ওবেরয় শেরাটন হিসাবে পরিচিত ছিল কিন্তু পরে হিলটন হোটেলস কর্পোরেশন এবং ওবেরয় হোটেলস ও রিসর্টস এর মধ্যে মার্কেটিং জোট হওয়ার ফলে হোটেলটির নামকরণ করা হয় হিলটন টাওয়ার্স| এই নামটি ব্যবহার করা হত ২০০৪ থেকে ২০০৮ এর এপ্রিল অবধি| ২০০৮ এর এপ্রিল মাসে এটির নাম বদল করে আবার ট্রাইডেন্ট টাওয়ার্স করে দেওয়া হয়|
ওবেরয় পরিবার নিজেদের পারিবারিক ঐতিহ্য সুত্রে এটার মালিকানার ভার সামলাচ্ছে| ৩২.১১ শতাংশ পণ এর সঙ্গে মিস্টার পি. আর. এস. ওবেরয় হল ই আই এইচ লিমিটেড এর অধিকাংশ ভাগীদার|
এই হোটেল এর বৈশিষ্ট হল এদের খুব ভাল প্রশিক্ষিত এবং অনুরাগী কর্মী যারা তাঁদের অথিতিদের অসাধারণ সেবা প্রদান করে| এই কারণে বিশ্বের এরম বিলাসবহুল সেবা প্রদান করা হোটেল গুলোর মধ্যে এই হোটেলটি একটি বিশেষ স্থান বানিয়ে নিয়েছে|
২৬ এ নভেম্বর, ২০০৮ সালে মুম্বাই এ হওয়া সন্ত্রাসবাদী আক্রমণ এ এই হোটেল দুটো গুরুতর ভাবে ক্ষতিগ্রস্থ হযেছিল| সন্ত্রাসবাদীরা ৩২ জন কর্মী এবং গেস্ট কে নির্মম ভাবে হত্যা করে এবং হোটেলটি ৩ দিন ধরে সন্ত্রাসী কার্যক্রমে ভোগে|
ওবেরয় হোটেলস ও রিসর্টস এবং ট্রাইডেন্ট হোটেলস নিম্নলিখিত অবস্থানে এ নিম্নলিখিত নামে সেবা প্রদান করে –
ভারতে:
ইন্দোনেশিয়া তে:
মরিশাস এ:
মিশর এ:
সৌদি আরব এ:
সংযুক্ত আরব আমিরাত এ:
ট্রাইডেন্ট হোটেলস:
ভারতে:
ভারতে অন্য গ্রুপ হোটেল:
ফ্রেডি কোলম্যান
ফ্রেডি রবার্ট জন কোলম্যান (জন্ম: ১৫ ডিসেম্বর, ১৯৯১) এডিনবরায় জন্মগ্রহণকারী স্কটিশ ক্রিকেটার। স্কটল্যান্ড ক্রিকেট দলের পক্ষে আন্তর্জাতিক ক্রিকেট অঙ্গনে প্রতিনিধিত্ব করছেন। ডানহাতি ব্যাটসম্যান ফ্রেডি কোলম্যান ইংল্যান্ডের কাউন্টি ক্রিকেটে ওয়ারউইকশায়ার দলের পক্ষে খেলছেন।
কাউন্টির একাডেমি থেকে স্নাতক ডিগ্রী সম্পন্ন করে মার্চ, ২০১৩ সালে ওয়ারউইকশায়ার দলের পক্ষে চুক্তিবদ্ধ হন কোলম্যান। ৩০ জুন, ২০১৩ তারিখে কেনিয়ার বিপক্ষে একদিনের আন্তর্জাতিকে কোলম্যানের অভিষেক ঘটে।
ব্রাহ্মণবাড়িয়া সরকারি কলেজ
ব্রাহ্মণবাড়িয়া সরকারি কলেজ ব্রাহ্মণবাড়িয়ার একটি শীর্ষস্থানীয় এবং ঐতিহ্যবাহী শিক্ষাপ্রতিষ্ঠান। ব্রাহ্মণবাড়িয়া রেলস্টেশন হতে পুর্ব দিকে ২০০গজ দূরে কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয় এর অধিভুক্ত।
১৯৩৯ সালে দ্বিতীয় বিশ্বযুদ্ধ শুরু হলে ব্রিটিশ সৈন্যরা ফেনী কলেজে অবস্থান নেয়। তখন কয়েক বছরের জন্য অস্থায়ীভাবে ফেনী কলেজকে ফেনী থেকে ব্রাহ্মণবাড়িয়ায় স্থানান্তর করা হয়। যুদ্ধ শেষে উক্ত কলেজটি আবার ফেনীতে ফিরে যায়। পরবর্তীতে সেখানে ওই অবকাঠামোর ওপরই ১৯৪৮ সালে এলাকার গুণীব্যক্তিদের উদ্যোগে ব্রাহ্মণবাড়িয়া কলেজ বেসরকারিভাবে স্থাপিত হয় এবং ১৯৭৯ সালে কলেজটি জাতীয়করণ হয় । প্রাথমিক পর্যায়ে কলেজটিতে উচ্চ মাধ্যমিক ও স্নাতক পাস কোর্স চালু হয় । ১৯৯৩-৯৪ শিক্ষাবর্ষ হতে গণিত ও রাষ্ট্রবিজ্ঞান বিষয়ে অনার্স কোর্স শুরু হয় । ধীরে ধীরে কলেজটিতে আরো ১২ টির অধিক বিষয়ে অনার্স , মাস্টার্স কোর্স চালু করা হয় ।
পাকিস্তানে ইসলাম
ইসলাম ইসলামী প্রজাতন্ত্র পাকিস্তানের বৃহত্তম এবং রাষ্ট্র ধর্ম। পাকিস্তানের মোট জনসংখ্যা প্রায় ১৯ কোটি ২৯ লক্ষ। এই জনসংখ্যার সংখ্যাগরিষ্ঠ অংশ(৯৫-৯৭%) মুসলিম; এছাড়াও এখানে খ্রিষ্টান, হিন্দু এবং অন্যান্য ধর্মাবলম্বী মানুষ বসবাস করে যাদের অনুপাত শতকরা ৩-৫%। মুসলিমদের মধ্যে অধিকাংশই সুন্নি মুসলমান এবং ৫-২০% শিয়া মুসলিম। দেশটির মুসলিম জনসংখ্যার মধ্যে প্রায় ২.২% আহমাদিয়া মতবাদের অনুসারী। ইরানের পরে পাকিস্তানে দ্বিতীয় সর্বাধিক শিয়া মুসলিম বসবাস করে, এখানে সর্বনিম্ন ১৬.৫ মিলিয়ন থেকে সর্বোচ্চ ৩০ মিলিয়ন শিয়া মুসলিমের বসবাস আবাস।
পরম দিগন্ত
সাধারণ আপেক্ষিকতা মতে, পরম দিগন্ত হল স্থান-কালের একটি সীমানা, যাকে সংজ্ঞায়িত করা হয় বাহ্যিক বিশ্বের সাপেক্ষে এবং যার ভেতরে ঘটা ঘটনা বাইরের পর্যবেক্ষকের উপর প্রভাব ফেলে না। দিগন্তের ভেতর থেকে নির্গত আলো কখনোই পর্যবেক্ষকের নিকট পৌছায় না এবং যেকোনো কিছু, যা পর্যবেক্ষকের দিক থেকে দিগন্তের দিকে অগ্রসর হয়ে দিগন্তকে অতিক্রম করে তাকে আর দেখা যায় না। সংজ্ঞামতে পরম দিগন্ত কৃষ্ণ বিবরের সীমানা।
পরম দিগন্তকে ব্যাখ্যা করা যায় কেবলমাত্র অসীম সমতল স্থান-কালের মাধ্যমে - এমন একটি স্থান-কাল যেখানে যেকোনো বৃহদায়তন বস্তুর থেকে দূরে যেতে থাকলে স্থানকে সমতল মনে হয়। অসীম সুমতল স্থান-কালের উদাহরণের মাঝে আছে, শ্‌ভার্ৎসশিল্ড ও কার কৃষ্ণ বিবর। এফএলআরডব্লিউ মহাবিশ্ব - যাকে আমাদের মহাবিশ্বের একটি গ্রহনযোগ্য মডেল হিসেবে ধরা হয়, তা সাধারণত অসীম সমতল নয়।
অসীম সমতলের একটি নির্দিষ্ট বৈশিষ্ট্য হল, তা ভবিষ্যৎ অকার্যকর অসীমতার ধারণা দেয়। এরা হল সেই বিন্দু সমূহ যাদের কে সে সকল অকার্যকর রশ্মি (যেমন, আলো) দ্বারা অসীম মনে হয় যারা অসীমে হারিয়ে যেতে পারে। এটি "বাহ্যিক বিশ্বের" প্রযুক্তিগত ব্যাখ্যা। এই বিন্দু সমূহকে কেবলমাত্র অসীম সমতল মহাবিশ্বেই সংজ্ঞায়িত করা যায়। পরম দিগন্ত হল কোন অঞ্চলের সীমানা যার বাইরে অকার্যকর রশ্মি ভবিষ্যৎ অকার্যকর অসীমে হারিয়ে যেতে পারে না।
পরম দিগন্তের সংজ্ঞাকে অনেক ক্ষেত্রে বলা হয় "পরমকারণমূলক", যার অর্থ মহাবিশ্বের সমগ্র বিবর্তন (এমনকি ভবিষ্যৎ পর্যন্ত) না জেনে এর অবস্থান জানা যায় না। এটি একইসাথে সুবিধা এবং অসুবিধাও। সুবিধা হল এই যে, এ দিগন্তের ধারণা অত্যন্ত জ্যামিতিক এবং পর্যবেক্ষকের উপর নির্ভরশীল নয়, যা আপাত দিগন্ত থেকে ব্যতিক্রম। অসুবিধা হল, এর জন্য স্থান-কালের সমগ্র ইতিহাস (এমনকি ভবিষ্যৎ) জানার প্রয়োজন হয়। সংখ্যাতাত্ত্বিক আপেক্ষিকতার ক্ষেত্রে, যেখানে স্থান-কাল কেবল ভবিষ্যতে বিবর্তিত হচ্ছে, সে স্থান-কালের একটি সসীম অংশই শুধুমাত্র জানা যায়।
এটি একটি জনপ্রিয় বই যেখানে, সাধারণ পাঠকের জন্য দিগন্ত ও কৃষ্ণ বিবর নিয়ে আলোচনা করা হয়েছে।
অধিবৃত্তিক গতি (আপেক্ষিকতা)
অধিবৃত্তিক গতি হল বিশেষ আপেক্ষিকতায় সম-ত্বরণে চলমান বস্তুর গতি। একে অধিবৃত্তিক গতি বলা হয় কারণ স্থান-কালের মধ্য দিয়ে এর চলার পথের সমীকরণ একটি অধিবৃত্তের সমীকরণ, যা মিনকভ্‌স্কি নকশায় দেখা যায়।
কোন কণার সম-ত্বরন হল সেই ত্বরণ যা কোন কণা এক জড় প্রসঙ্গ কাঠামো থেকে অন্য আরেকটিতে যাওয়ার সময় "অনুভব" করে। একে নিম্নের উপায়ে গাণিতিকভাবে ব্যাখ্যা করা যায়,
যেখানে formula_2 হল কণার তাৎক্ষণিক গতি. গতির সমীকরণের সমাধান হয়,
যা একটি অধিবৃত্ত।
অধিবৃত্তিক গতি খুব সহজেই মিনকভ্‌স্কি নকশায় দেখা যায়, যেখানে ত্বরাণ্বিত কণার গতি formula_4 অক্ষ বরাবর। একে সংজ্ঞায়িত করা হয় নিম্নের সূত্র দ্বারা,
আনোয়ার উদ্দিন
আনোয়ার উদ্দিন (ইংরেজি Anwar Uddin, জন্ম ১১ নভেম্বর ১৯৮১)একজন ব্রিটিশ বাংলাদেশী ফুটবলার এবং কোচ। তিনি একজন ডিফেন্ডার এবং সর্ব শেষ ইষ্টবোর্ণ বরা'র হয়ে খেলেছেন। বর্তমানে তিনি ম্যাল্ডন এবং ত্রিপ্ত্রি'র সহকারী পরিচালক। তিনি হচ্ছেন প্রথম কোন বাংলাদেশী যিনি ইংলিশ লিগে খেলেছেন এবং সেই সাথে প্রথম কোন এশিয়ান যিনি ইংলিশ লীগের সেরা চার লিগে অধিনায়কের দায়িত্ত পালন করছেন। তাঁর গ্রামের বাড়ি বাংলাদেশের সিলেট জেলায়।
আনোয়ার উদ্দিনের জন্ম ইংল্যান্ডের ইষ্ট লন্ডনে হলেও তাঁর বাবা একজন সিলেটি এবং মা একজন ইংলিশ। তাঁর বাবা ১৯৬০ সালের দিকে লন্ডনে আসেন। আনোয়ার উদ্দিন স্থানীয় বেথনাল গ্রিনের একটি প্রাইমারি স্কুল থেকে তাঁর শিক্ষা জীবন শুরু করেন। তারা তিন ভাইয় এবং দুই বোন।
আনোয়ার উদ্দিন হলেন প্রথম কোন ব্রিটিশ বাংলাদেশী ব্রিটেনে যিনি প্রফেশনাল ফুটবল খেলেছেন। সেই সাথে তিনি প্রথম কোন এশিয়ান যিনি ইংলিশ লিগে ক্যাপ্টেন ছিলেন। লন্ডনের ওয়েস্ট হাম ইউনাইটেডের হয়ে তাঁর ইংলিশ ফুটবলের অভিষেক। একজন সাধারণ খেলোয়াড হয়ে শুরু করলেও পড়ে তিনি এর অধিনায়ক হয়ে ছিলেন। তাঁর দল যখন ১৯৯৯ সালে এফ এ জুব কাপে চেম্পিয়ান হয় তখন তিনি চেম্পিয়ান দলের সদস্য ছিলেন। পরে ২০০২ সালে তিনি সেফিল্ড অয়েন্সডে তে স্থানান্তরিত হন।
এড হুসেইন
এড হুসেইন বা মোহাম্মদ মাহবুব হুসেইন (, জন্ম ২৫ ডিসেম্বর ১৯৭৪ সাল) একজন ব্রিটিশ বাংলাদেশী যিনি বর্তমানে নিউইয়র্কে কাউন্সিল অন ফরেইন রিলেশন এর উর্ধতন কর্মকর্তা। এছাড়া তিনি টনি ব্লেয়ারের ফেইথ ফাউন্ডেশনের সদস্য। তিনি ইউরুপে ইস্লামিস্টদের নিয়ে লেখা বিখ্যাত দি ইসলামিস্ট বইয়ের লেখক। তাঁর গ্রামের বাড়ি বাংলাদেশের সিলেট জেলায়।
চুই
চই ঝাল, বা চুই ঝাল (বৈজ্ঞানিক নাম: Piper chaba) হচ্ছে পিপারাসি পরিবারের সপুষ্পক লতা। পান ও চুই ঝাল একই পরিবারের। চুই ঝাল গাছ দেখতে পানের লতার মতো। পাতা কিছুটা লম্বা ও পুরু। পাতায় ঝাল নেই।
চই ঝাল দক্ষিণ ও দক্ষিণ-পূর্ব এশিয়ার স্থানীয় প্রজাতি। এটি গোটা ভারত এবং এশিয়ার অন্যান্য উষ্ণ এলাকাসহ মালয়েশিয়া, ইন্দোনেশিয়া, সিংগাপুর ও শ্রীলংকায় ও বাংলাদেশে জন্মে।
উঁচু জায়গায় চুইঝালগাছ ভালো হয়। গোড়ায় পানি জমলে গাছ পচে যায়। গাছে ফুল-ফল হয়। বীজ থেকে চারাও হয়। তবে শিকড়সহ গিঁট কেটে লাগালে সহজে চারা হয়।
গাছটির কাণ্ড বা লতা মসলা হিসেবে ব্যবহার হয়। রান্নায় এর ঝাল খাবারের স্বাদ বাড়ায় আবার শরীরেরও কোনো ক্ষতি করে না। ঝোল জাতীয় মাছ-মাংস সব কিছুতেই স্বাদ তৈরি করে। এদের কাণ্ড, শিকড়, পাতা, ফুল, ফলের ঔষধি গুণ আছে। বাংলাদেশের দক্ষিণপশ্চিম অঞ্চলের জেলা খুলনা, যশোর, সাতক্ষীরা, বাগেরহাট এবং নড়াইল এলাকায় এই চুইঝাল মসলা হিসেবে খুব জনপ্রিয়।
চুইঝালে দশমিক ৭ শতাংশ সুগন্ধি তেল, ৫ শতাংশ অ্যালকালয়েড ও পিপালারটিন আছে ৫ শতাংশ ও ৪ থেকে ৫ শতাংশ পোপিরন থাকে। এছাড়া পোলার্টিন, গ্লাইকোসাইডস, মিউসিলেজ, গ্লুকোজ, ফ্রুক্টোজ, সিজামিন, পিপলাসটেরল থাকে। এর কাণ্ড, শিকড়, পাতা, ফুল, ফল ইত্যাদি ভেষজগুণ সম্পন্ন। শিকড়ে থাকে দশমিক ১৩ থেকে দশমিক ১৫ শতাংশ পিপারিন। 
চুইঝালের ঔষধিগুণ আছে
আর১৫১ (বাংলাদেশ)
আর১৫১ বা বারৈয়ারার হাট পেলাগাজী দীঘি সড়ক, বাংলাদেশের একটি আঞ্চলিক মহাসড়ক। এই মহাসড়কটি ঢাকা-চট্টগ্রাম জাতীয় মহাসড়কের সাথে পেলাগাজী দীঘি নামক স্থানে আঞ্চলিক মহাসড়ক আর১৬০ কে সংযুক্ত করেছে।
৪৮ কিলোমিটার।
জেট এয়ারওয়েজ
জেট এয়ারওয়েজ ভারতের বৃহত্তম বেসরকারি বিমান সংস্থা গুলোর মধ্যে অন্যতম একটি।
এই বিমান সংস্থার সদর দপ্তর মুম্বাই এ অবস্থিত। মার্কেট শেয়ার এবং যাত্রী বহন এর দিক থেকে দেখলে এটা ইন্দিগোর পর ভারতের দ্বিতীয় বৃহত্তম বিমান পরিবহন সংস্থা। এটা বিশ্বব্যাপী ৭৪ টি গন্তব্যস্থলে দৈনিক ৩০০ টার উপর ফ্লাইট নিয়ে পরিচালনা করে। এর প্রধান হাব মুম্বাই এ এবং বাকি হাব গুলো দিল্লি, কলকাতা, চেন্নাই এবং বেঙ্গালুরুতে।
১৪ ই এপ্রিল ২০১০ থেকে জেট এয়ারওয়েজ মুম্বাই ও জোহানেসবার্গ এর মধ্যে দৈনিক ফ্লাইট শুরু করেছে।
একটি এয়ার ট্যাক্সি অপারেটর হিসাবে ১৯৯২ সালে জেট এয়ারওয়েজ প্রতিষ্ঠিত হয় এবং পরে ৫ মে ১৯৯৩ সালে এরা বাণিজ্যিক কার্যক্রম শুরু করে। সেই সময় এর বিমান বহরে ৪টি বোয়িং ৭৩৭-৩০০ বিমান ছিল| ২০০৪ সালের মার্চ মাসে চেন্নাই থেকে কলম্বো অবধি বিমান সেবা চালু করে জেট এয়ারওয়েজ তাদের আন্তর্জাতিক বিমান সেবা চালু করে। কোম্পানিটি বোম্বে স্টক এক্সচেঞ্জে তালিকাভুক্ত আছে কিন্তু এর ৮০% স্টক নিয়ন্ত্রণ করেন মিস্টার নরেশ গয়াল, ওনার জেট এর অভিভাবক সংস্থা, টেইলউইন্ডস এর মালিকানার মাধ্যমে|[১]
জেট এয়ারওয়েজ ৫২টি গার্হস্থ্য এবং ২১টি আন্তর্জাতিক গন্তব্যস্থলে নিজেদের বিমান পরিষেবা প্রদান করে। এই প্রকার এরা এশিয়া, ইউরোপ, এবং উত্তর আমেরিকার মতন ১৯ টি দেশের মধ্যে মোট ৭৩ টি গন্তব্যস্থলে নিজেদের বিমান পরিষেবা প্রদান করে|
মুম্বাই এর ছত্রপতি শিবাজি আন্তর্জাতিক বিমানবন্দর যেটা এদের বিমান পরিষেবার প্রাথমিক অবস্থান এবং রক্ষণাবেক্ষণ কেন্দ্রর মত কাজ করে, সেখান থেকে এরা এদের বিমান পরিসেবা পরিচালনা করে। এ ছাড়াও এরা ভারতে বেঙ্গালুরুর কেম্পেগোড়া আন্তর্জাতিক বিমানবন্দর, চেন্নাই আন্তর্জাতিক বিমানবন্দর, দিল্লির ইন্দিরা গান্ধী আন্তর্জাতিক বিমানবন্দর, কলকাতার নেতাজী সুভাষচন্দ্র বসু আন্তর্জাতিক বিমানবন্দর এবং পুনে এয়ারপোর্ট থেকে এদের বিমান পরিসেবা পরিচালনা করে|
নভেম্বর ২০১৪ এর হিসাবে, জেট এয়ারওয়েজের বহর নিম্নলিখিত বিমান নিয়ে গঠিত যাদের গড় বয়স হলো ৫.৪ বছর:
জেট এয়ারওয়েজ নতুন নতুন সুবিধা কে তুলে ধরার পাশাপাশি বিলাসিতার বৃদ্ধিকেও অব্যাহত রেখেছে| সাম্প্রতিক নতুন এয়ারবাস এ ৩৩০-২০০ এবং বোয়িং ৭৭৭-৩০০ এ আর এর বর্তমানে আবির্ভাবের ফলে জেট এয়ারওয়েজের নতুন কেবিন উপস্থাপনা করেছে এবং সব শ্রেণীর মধ্যে আরো আরামদায়ক আসন এর ব্যবস্থা করেছে|
এয়ারবাস এ ৩৩০-২০০ বিমানে দুটি ক্লাস আছে: প্রিমিয়ার এবং ইকোনমি| বোয়িং ৭৭৭-৩০০ ই আর বিমানে তিনটি ক্লাসের সেবা আছে: ফার্স্ট, প্রিমিয়ার (বিজনেস) এবং ইকোনমি| একটি পূর্ণ সেবা সম্পন্ন এয়ারলাইন হওয়ার জন্য, জেট এয়ারওয়েজে সব শ্রেণীর ভ্রমনের উপর খাবার পরিবেশিত হয়|
বাংলাদেশ নৌবাহিনী স্কুল ও কলেজ, চট্টগ্রাম
বাংলাদেশ নৌবাহিনী স্কুল ও কলেজ বাংলাদেশের চট্টগ্রামে অবস্থিত একটি বেসরকারি শিক্ষা প্রতিষ্ঠান। এটি চট্টগ্রাম শহরের সিইপিজেড এলাকায় নাবিক কলোনি-১ এর অভ্যন্তরে অবস্থিত।
১৯৭৭ সালে মাত্র ষাট জন শিক্ষার্থী নিয়ে নৌবাহিনী স্কুল ও কলেজ, চট্টগ্রাম এর স্কুল শাখা যাত্রা শুরু করে। পরবর্তীতে ১৯৯০ সালে কলেজ শাখা প্রতিষ্ঠিত হয়। কলেজ শাখার প্রথম ব্যাচে ১৫ জন মানবিক ও ৩৫ জন বিজ্ঞান শাখার শিক্ষার্থী ছিল। ১৯৯৫ সাল হতে নৌবাহিনী কলেজে শাখায় ব্যবসায় শিক্ষা বিভাগ চালু হয়। প্রথম ব্যবসা শিক্ষা বিভাগে মাত্র ৫০ জন শিক্ষার্থী ভর্তি হয়েছিল।
শিক্ষাপ্রতিষ্ঠানের অভ্যন্তরে শিক্ষার্থীদের ব্যবহারের জন্য একটি মাঠ রয়েছে। পাশাপাশি কলেজ প্রাঙ্গনে রয়েছে একটি বাস্কেটবল গ্রাউন্ড। এছাড়াও শিক্ষার্থীদের জন্য রয়েছে একটি মিলনায়তন এবং ক্যান্টিন।
স্কুল ভবনের দুই তলায় একটি পাঠাগার রয়েছে। প্রায় ৬০০০ বইয়ের সমাহারে নৌবাহিনী স্কুল ও কলেজের পাঠাগার সমৃদ্ধ। পাঠাগার সংলগ্ন ভিন্ন একটি রুমে কম্পিউটার ল্যাব রয়েছে। ভবনের দুই ও তিন তলায় অন্যান্য ল্যাবরেটরী রুমগুলোর অবস্থান।
এই শিক্ষাপ্রতিষ্ঠানের কলেজ ভবনে ৬টি শ্রেণীকক্ষ, ৪টি গবেষণাগার, ৪টি শিক্ষক-শিক্ষিকা মিলনায়তন, ১টি প্রধান শিক্ষকের কক্ষ, ১টি অফিস কক্ষ এবং ৮টি শৌচাগার রয়েছে।
এই শিক্ষাপ্রতিষ্ঠানের স্কুল ভবনে ৫৯টি শ্রেণীকক্ষ, ৩টি গবেষণাগার, ১টি কো-অর্ডিনেটরের কক্ষ, ১টি সহকারী প্রধান শিক্ষকের কক্ষ, ১টি অফিস সহকারী কক্ষ এবং ৮টি শৌচাগার রয়েছে।
ইসলামোফোবিয়া
ইসলামোফোবিয়া ( ইসলামভীতি বা ইসলামবিদ্বেষ বা মুসলিম-বিরোধী মনোভাব) () হল নিন্দার্থে বা ব্যাঙ্গার্থে ব্যবহূত একটি রাজনৈতিক শব্দ যার অর্থ হল ইসলামকে ভয় করা। এর দ্বারা ইসলাম ও মুসলিমদের প্রতি বিদ্বেষ পোষণ করাকেও বোঝানো হয়। ইসলামোফোবিয়ার কারণ হিসেবে অনেকে চরমপন্থী মুসলিমদের সন্ত্রাসী কর্মকান্ডকে দায়ী করলেও অনেকে মূল ধর্মটিকেও এর জন্য দায়ী বলে মনে করেন। সাম্প্রতিক দশকগুলোতে বিভিন্ন স্থানে চরমপন্থী মুসলিমদের সশস্ত্র কর্মকান্ড এবং পশ্চিমা ও ইউরোপীয় বিশ্বে মুসলিম অভিবাসী বেড়ে যাওয়ার কারণে বিভিন্ন স্থানে শব্দটির ব্যবহার বেড়েছে।
সমীক্ষায় দেখা গেছে, মুসলিম পুরুষদের তুলনায় মুসলিম নারীরা ইসলামোফোবিয়ার স্বীকার হয় বেশি। উদাহরণস্বরূপ, ফ্রান্সে ১৯৮৪ সালে মুসলিম নারীদের জন্য কর্মস্থলে এবং প্রকাশ্য জনবহুল স্থানে হিজাব (মস্তকাবরণী, ঘোমটা) পরা নিষিদ্ধ করা হয়, যাকে অনেকেই ইসলামোফোবিয়ার ফলশ্রুতি হিসেবে দেখে থাকেন।
পৌলিনুস কস্তা
আর্চবিশপ পলিনাস কোস্টা (Archbishop Paulinus Costa) বাংলাদেশের রোমান কাথলিকদের ২০০৫ থেকে ২০১১ সাল পযন্ত প্রধান ধমগুরু ছিলেন। তিনি সাম্প্রদায়িক সম্প্রীতি, মানবাধিকার প্রতিষ্ঠায় বিশেষ অবদান রেখে গেছেন।তিনি জাতি-ধম-বণ সকলের কাছে গ্রহণীয় এবং বরণীয় ছিলেন।
আর্চবিশপ পৌলিনুস কস্তা ২০০৭ সালে মানবাধিকার প্রতিষ্ঠায় মাহাত্ম গান্ধি শান্তি পুরস্কার পেয়েছেন। তিনি মানবাধিকার প্রতিষ্ঠায় হিউম্যান রাইটস লিগ্যাল এইড সোসাইটির মানবাধিকার পুরস্কার লাভ করেছেন।এছাড়া তিনি অসংখ্যা মানুষের ভালবাসা ও শ্রদ্ধা পেয়েছেন।
তিনি ৭৮ বছর বয়সে বিগত ৩ জানুয়ারি ২০১৫ সালে অসুস্থ অবস্থায় মারা যান। তাকে ঢাকার রমনাস্থ আর্চবিশপ হাউজে ৭ জানুয়ারি ৫ হাজার এর অধিক ভক্তদের প্রার্থনা ও শ্রদ্ধা জানানোর মাধ্যমে সমাধিস্থ করা হয়।
রংঘর
রংঘর (; ) অসমের শিবসাগরে অবস্থিত একটি ঐতিহাসিক দোতালা মহল। আহোম শাসনকালে রঙালি বিহুর সময় মহিষের যুদ্ধ ও অন্যান্য উৎসবের আনন্দ উপভোগ করার জন্য রংঘর ব্যবহার করা হত। বংঘর এশিয়ার প্রথম পেভিলিয়ন হিসেবে প্রখ্যাত। এই মহলটি আহোম সাম্রাজ্যের অন্যতম রাজধানী রংপুরের রুপহি পথারে ১৭৪৬ সনে স্বর্গদেউ প্রমত্ত সিংহের রাজত্বকালে নির্মাণ করা হয়। এটি তলাতল ঘরের উত্তরে, জয়সাগরের পশ্চিমে ও অসম ট্রাঙ্ক রোডের নিকটে অবস্থিত।
রংঘরের আকৃতি চতুর্ভুজের ন্যায়। চুড়ায় নির্মিত মগরমুখি নৌকার আকৃতি রংগড়ের সৌন্দর্যকে বিশেষ মাত্রা প্রদান করেছে। পোড়া ইট দ্বারা নির্মিত এই মহলে কোন ধরনের ধাতুর ব্যবহার করা হয় নাই। ইটা জোড়া লাগানোর জন্য মাষকলাই ডাল, হাসের ডিম ও বড়া চাউল ইত্যাদি ব্যবহার করা হয়েছিল।
রিচি বেরিংটন
রিচার্ড ডগলাস বেরিংটন (জন্ম: ৩ এপ্রিল, ১৯৮৭) দক্ষিণ আফ্রিকার প্রিটোরিয়ায় জন্মগ্রহণকারী স্কটল্যান্ডীয় ক্রিকেটার। স্কটল্যান্ড ক্রিকেট দলে তিনি মূলতঃ অল-রাউন্ডার। ডানহাতি ব্যাটসম্যান রিচি বেরিংটন ডানহাতে মিডিয়াম-ফাস্ট বোলিংয়ে পারদর্শী। অনূর্ধ্ব-১৯ দলে খেলাসহ প্রথম-শ্রেণীর ক্রিকেট, একদিনের আন্তর্জাতিক ও লিস্ট এ ক্রিকেটে স্কটল্যান্ড দলের পক্ষে খেলছেন।
২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে স্কটল্যান্ড দলের প্রতিনিধিত্ব করেন। ২৪ জুলাই, ২০১২ তারিখে বাংলাদেশের বিপক্ষে টুয়েন্টি২০ আন্তর্জাতিকে ৫৬ বলে শতরান সংগ্রহ করেন। ফলে তার দল ৩৪ রানে জয়লাভ করে।সেপ্টেম্বর, ২০১৪ সালে আয়ারল্যান্ডের বিপক্ষে তিনি তার অভিষেক ওডিআই সেঞ্চুরি করেন।
একমাত্র স্কটিশ ব্যাটসম্যান হিসেবে একদিনের আন্তর্জাতিক ও টুয়েন্টি২০ আন্তর্জাতিক - উভয় ধরনের ক্রিকেটে শতরান করার গৌরবের অধিকারী তিনি। এছাড়াও, আইসিসি'র সহযোগী সদস্যভূক্ত দেশসমূহের মধ্যে একমাত্র খেলোয়াড় হিসেবে টুয়েন্টি২০ আন্তর্জাতিকে শতরান করেন বেরিংটন।
৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ কাইল কোয়েতজারকে অধিনায়কত্ব করে তাদের ১৫-সদস্যের চূড়ান্ত তালিকা প্রকাশ করে। খেলায় তিনিও সদস্য মনোনীত হন। ২৬ ফেব্রুয়ারি তারিখে অনুষ্ঠিত গ্রুপ-পর্বের ৩য় খেলায় আফগানিস্তানের বিপক্ষে নির্ধারিত ১০ ওভারে ৪০ রান দিয়ে ৪ উইকেট নিয়ে নিজস্ব সেরা বোলিং পরিসংখ্যান গড়েন। এছাড়াও দলের পক্ষে ব্যাটিংয়ে নেমে ২৫ রান সংগ্রহ করেন। এরফলে প্রথমবারের মতো স্কটল্যান্ড দল বিশ্বকাপে দুই শতাধিক রানের কোটা অতিক্রম করলেও তার দল মাত্র ১ উইকেটের ব্যবধানে পরাজিত হয়।